Poljska predstavila program predsedavanja EU | EurActiv Srbija\nPoljska predstavila program predsedavanja EU\nNaredni višegodišnji finansijski okvir EU, koji je ključan i za pripremu narednog ciklusa pomoći zemljama u procesu pridruživanju, nastavak proširenja, energetska bezbednost i efikasnija kontrola spoljne granice, neki su od prioriteta poljskog predsedavanja. Poljska vlada je 31. maja usvojila program predsedavanja EU u drugoj polovini 2011. Reč je o konačnoj verziji, ali su moguće izmene zavisno od prilika u EU, rezultata mađarskog pedsedavanja EU i zaključaka Evropskog saveta u junu, navodi se u programu poljskog predsedavanja.\nPoljski premijer Donald Tusk je 31. maja novinarima u Varšavi sažeo program predsedavanja u tri glavna prioriteta - evropska integracija kao izvor rasta, bezbedna Evropa i Evropa koja koristi svoju otvorenost.\nEvropska integracija kao izvor rasta obuhvata rad na narednom finansijskom okviru EU i razvoju jedinstvenog tržišta, uključujući elektronsko tržište, kako bi se osigurao rast i konkurentnost evropske privrede.\nMoto bezbedne Evrope za Poljsku otvara polje aktivnosti u tri oblasti - pored odbrambene politike u klasičnom smislu i u energetskoj bezbednosti, ali i bezbednosti namirnica, što je posebno aktuelno posle najnovije epidemije zaraze entero-hemoragijskom bakterijom ešerihijom koli u Nemačkoj.\nEvropa koja koristi svoju svoju otvorenost podrzumeva napore u proširenju EU na Zapadni Balkan, Tursku i Island, jačanje saradnje sa zemljama u južnom i istočnom susedstvu, unapređenje odnosa sa Rusijom i nastavak trgovinskih pregovora u okviru Svetske trgovinske organizacije.\nPridruživanje zemalja Zapadnog Balkana u programu poljskog predsedavanja pominje se u kontekstu politike proširenja kojim su obuhvaćene i Turska i Island, a kao prioritet se navodi zaključivanje pregovora o pristupanju Hrvatske i potpisivanje sporazuma o pristupanju sa njom do kraja predsedavanja. "Kao predsedavajuća zemlja, Poljska želi da ostvari krupan korak napred u konceptu proširenja. Važan cilj poljskog predsedavanja Savetom EU biće dovršetak pregovora o pristupanju Hrvatske i potpisivanje Sporazuma o pristupanju sa njom", navodi se u programu poljskog predsedavanja.\nU programu predsedavanja dodaje se da će "Poljska iskoristiti sve povoljne okolnosti za nastakav pregovora o pristupanju sa Turskom, osigurati znatan napredak u pregovoru o pristupanju sa Islandom i podržati evropske teženje Zapadnog Balkana". "Realne su šanse da će Poljska ubrzati, a možda i zaključiti nekoliko važnih etapa evropskog puta za zemlje kao što su Hrvatska, Srbija i Crna Gora", rekao je Tusk novinarima.\nPoljska, takođe, želi da se nastavi proces potpisivanja sporazuma o pridruživanju i slobodnoj trgovini sa zemljama Istočnog partnerstva, koje obuhvata šest bivših sovjetskih republika. To uključuje i dovršetak ili napredak u pregovorima sa Ukrajinom i Moldavijom. Tokom poljskog predsedavanja nastaviće se i pregovori o viznoj liberalizaciji sa tim zemljama a Varšava se nada da će političke odluke o tome biti donete u septembru na samitu EU-Istočno partnetstvo.\nPoljska će 1. jula preuzeti predsedavanje EU od Mađarske. Lisabonskim sporazumom predviđeno je predsedavanje Savetom, osim Savetom ministara inostranih poslova, predsedavaju po tri članice na period od 18 meseci. Svaka od njih ima svojih šest meseci predsedavanja, ali jedne drugoj pomažu i predsedavanje zasnivaju na zajedničkom programu.\nPrioriteti mađarskog predsedavanja u prvoj polovini 2011. bili su podsticanje ekonomskog rasta i zapošljavanja, očuvanje stabilnosti evro zone, čije su neke članice u finansijskoj krizi, evropske integracije Zapadnog Balkana, društvena integracija Roma, kao i prijem Bugarske i Rumunije u šengensku zonu.\nNaredna predsedavajuća zemlja EU biće Danska koja će Unijom predsedavati u prvoj polovini 2012. godine.\nVaršava se nada i da će tokom njenog predsedavanja biti uspostavljen novi okvir za saradnju između EU i Rusije, odnosno da će biti potpisan novi sporazuma o partnerstvu i saradnji sa Rusijom.\nPosebna pažnja biće usmerena na podršku i pomoć demokratskoj tranziciji i ekonomskom razvoju zemalja u severnoj Africi.\nU centru pažnje priprema višegodišnjeg budžeta EU\nDok je proteklih nekoliko godina težiste u EU uglavnom bilo na pomoći bankarskom sektoru i sprečavanju kolapsa javnih finansija, Poljska sada želi da se napori usmere na obnavljanje rasta. Varšava u finansijskom okviru i jedinstvenom tržištu vidi glavna sredstva da se Evropa vrati na put rasta. Zvanični razgovori o narednom finansijskom okviru EU počeće tokom poljskog predsedavanja.\nPredlog Evropske komisije očekuje se 29. juna a iz tog nacrta bi mogle da se dobiju informacije o tome na kakav je prijem naišao predlog zemalja Zapadnog Balkana za efikasniju pomoć iz pretpristupnih fondova EU (IPA). Konačan odgovor se očekuje krajem godine, pošto Komisija nakon konsultacija sa članicama pokrene postupak usvajanja predloga narednog finansijkog okvira. U okviru priprema za naredni finansijski okvir utvrđuju se i izdvajanja za fondove EU, uključujući pretpristupnu pomoć IPA.\nPoljska vlada smatra da je vreme da se uvede novi model ekonomskog rasta koji će omogućiti Uniji da "obezbedi odgovarajući nivo ekonomskog razvoja u narednim decenijama i osigurati dobrobit građana EU". "Ako Evropa želi da bude konkurentna u svetu, ona mora da se usredsredi ne samo na javne finansije i ograničenje budžetskog deficita. Dodatne akcije su potrebne", navodi se u programu predsedavanja Poljske EU.\nZa Poljsku to znači očuvanje izdašnih isplata EU siromašnijim regionima i garantovanje da će biti isplaćene pristojne sume poljoprivrednicima kako bi modernizovali svoju proizvodnju. "Novi budžet treba da potvrdi da je saradnja unutar EU najbolji odgovor na ekonomsku krizu i da koheziona politika treba da ostane ključna politika EU jer koristi i koristiće i dalje članicama", navodi se u programu predsedavanja.\nPoljska namerava, po rečima svog premijera, da se bori za očuvanje dosadašnje kohezione politike kroz koju ide pomoć najmanje razvijenim regionima i zahvaljujući kojoj se smanjuju razlike u bogatstvu i razvijenosti evropskih regiona.\nAli Francuska, Nemačka i Britanija, koje najviše izdvajaju za EU, mogle bi da se usportive tome jer smatraju da planirana izdvajanja EU treba da održavaju mere štednje preduzete u članicama. Na tome posebno insistira britanski premijer Dejvid Kameron (David Cameron). Na samitu u oktobru prošle godine lideri EU su se složili da je pored jačanja fiskalne discipline u EU ključno i da budžet EU odražava napore za konsolidaciju koje preduzimaju članica.\nPoljska će raditi i na reformi Zajedničke poljoprivredne politike (CAP) kako bi se osigurala modernizacija evropske poljoprivrede i njena konkurentnosti. CAP, kako smatra Varšava, treba reformisati tako da se evropski fondovi efikansije koriste. Ta politika treba da ostane orijentisana na tržište ali i da uvažava opšte javno dobro, uključujući razvoj poljoprivrede i ruralnih područja. "Važan element reforme CAP-a biće, pre svega, rešavanje pitanja direktnih isplata i podrške ruralnim oblastima", navodi se u programu.\nCilj Poljske je i da dovrši stvaranje jedinstvenog tržišta, a posebna pažnja će biti posvećena razvoju elektronskih usluga, pošto se procenjuje da oko 60% transakcija putem Interneta nije moguće obaviti u EU zbog zakonskih prepreka.\nTokom poljskog predsedavanja posebna pažnja biće posvećenja podršci malim i srednjim preduzećima kako bi im se pre svega obezbedio pristup tržištu kapitala.\nRazličiti aspekti bezbednosti\nTreći prioritet poljskog predsedavanja EU je bezbednost u različitim oblastima - od hrane, preko ekonomije i energetike, do kontrole granice i odbrane. Bezbednost namirnica trebalo bi, po zamislima poljskog premijera, tokom predsedavanja da obuhvati dogovore o kontroli kvaliteta i higijenske ispravnosti namirnica i pitanje njihovih sve viših cena.\nNakon političkih promena u severnoj Africi i priliva velikog broja imigranata iz tih zemalja pre svega Tunisa, pokrenuto je pitanje kontrole spoljne granice EU. Poljska će tokom predsedavanja na tom planu uložiti napore da se konačno izmene propisi o Evropskoj agenciji za upravljanje operativnom saradnjom na spoljnoj granici članica EU, Fronteks (Frontex), kako bi članice imale efikasniju podršku u kriznim situacijama.\nU oblasti odbrane za Varašavu će "važan element biti jačanje vojnih i civilnih kapaciteta EU" i ona će podržati napore na jačanju dijaloga EU-NATO.\nVaršava želi i da se napravi osnova za spoljnu energetsku politiku EU. Poljska je uverena da položaj EU u odnosu na glavne proizvođače, potrošače i zemlje tranzita može da se time unapredi jer će bolje funkcionistati na međunarodnom energetskom tržištu i okruženju.\nIzvor: EurActiv.rs, EurActiv.com i Beta\nVlada Poljske:The priorities of the Polish Presidency of the EU Council\n: Budžet EU povećao poljski BDP za šest odsto\n: EU možda uvede nadzor Hrvatskoj pre članstva


Crnogorska berza BELEN počinje sa radom krajem 2020.\nTrgovina na crnogorskoj Berzi električne energije (BELEN) trebalo bi da počne krajem ove godine, izjavila je Dragana Radulović, PR i tehnička sekretarka BELEN-a.\nCrnogorska firma je u martu prošle godine izabrala Nord Pool za partnera u osnivanju dan-unapred tržišta električne energije u Crnoj Gori.\nPregovori sa kompanijom Nord Poool uspešno se privode kraju\nPregovori sa kompanijom Nord Poool uspešno se privode kraju, pa se očekuje da svi potrebni ugovori o strateškom partnerstvu sa tom norveškom kompanijom budu potpisani tokom drugog kvartala ove godine, rekla je Radulović, prenela je Elektroprivreda, list Elektroprivrede Crne Gore.\nSaradnja uključuje podršku za uspostavljanje nacionalnog dan-unapred tržišta\nSaradnja uključuje podršku za uspostavljanje procesa i procedura potrebnih za funkcionisanje nacionalnog dan-unapred tržišta u Crnoj Gori, povezivanje tržišta sa susednim zemljama i procese kliringa i finansijskog poravnanja.\nPočetku operativnog rada Berze, prethodiće testna faza.\nParalelno sa pregovorima radilo se i na izmeni zakonske regulative\nRadulović je istakla da se paralelno sa pregovorima radilo i na izmeni zakonske regulative koja se odnosi na berzu kao novi energetski subjekat.\nUskoro se očekuje izmena Zakona o energetici, a u planu su i izmene Zakona o PDV-u čime će se olakšati finansijske procedure trgovine na berzi, kaže Radulović.\nInteresovanje za učešće na berzi postoji, naročito zbog činjenice da je podmorski kabl omogućio fizičko spajanje crnogorskog tržišta sa evropskim\nVlada Crne Gore je pre nekoliko dana usvojila Predlog Zakona o energetici.\nPrema rečima Radulović, interesovanje za učešće na Berzi postoji, najviše od trgovaca koj su već prisutni u regionu, pre svega zbog činjenice da je podmorski kabl omogućio fizičko spajanje crnogorskog tržišta sa evropskim.\nMeđutim, postoji i zainteresovanost trgovaca koji do sada nikada nisu radili sa ove strane Jadrana, među kojima su kompanije iz regiona, ali i iz čitave Evrope, navela je Radulović.\nTagovi: BELEN, berza električne energije, dan-unapred tržište, Nord Pool, podmorski kabl\nPočetna » Vesti » Električna energija » Crnogorska berza BELEN počinje sa radom krajem 2020.


RRC Serbia » Vendori » APC » Small and medium bussines » Rack&Accessories\nRacks and Accessories Rackovi su dizajnirani za potrebe smeštanja IT opreme, pri čemu podržavaju sve svetske proizvođače IT opreme servera, storage-a,switche-va, routera i svih ostalih IT uređaja, koji sačinjavaju jedno IT okriuženje, pri čemu se vodilo računa i o hlađenju ugrađene opreme , kao i dodacima , koji omogućavaju da ugrađena oprema zadovoljava najviše standarde koji se postavljaju pred IT rack.\nNamenjeni su za smeštaj IT opreme, niske i visoke gustine pakovanja, networking ili audio-video aplikacije. Funkcionalno bogato i optimizovano kućište nudi laku instalaciju, raspoređivanje kablova, integraciju uređaja za distribuciju električne energije , kao i maksimiziranje protoka vazduha . predstavljaju osnov svakog data centra, a zbog velike dinamičke i statičke nosivosti, često se koristi kod rešenja gde seočekuje ugradnja veoma teške IT opreme, a navedimo i to , da je Szmmetra PX smeštena u kućište, koje je ustvari rack NetShelter SX. Rade se u više dimenzija , a konkretni modeli i detalji o njima mogu se videti na linku>>\nUniverzalna IT kućišta , koja sa osnovnim karakteristikama i funkcionnalnošću zadovoljava osnovne zahteve i primene rack-mount IT opreme, u različitim IT okruženjima. Izgledom potsećaju na NetShelter SX seriju, ali sa nešto manjom nosivošću i opcijma. Idealni za manje zahtevnu opremu, kao i okruženje sa jednim ili par rack-ova. Detalji oko modela i specifikacija, mogu se naći na linku>>\nReč je o transfer switch-evima, za monofazna opterećenja, odnsono, napajanja ( UPS-ovi) , za montažu u IT rack. Obzirom na namenu, u ponudi se nalaze rešenja za opterećenja od 1.4 kW - 5.7 kW, odnosno od 15A - 30A strujnog opterećenja. Više o ovim uređajima na linku>>\nNamenjeni su prvenstveno za networking ( npe. pach-polja i slično) , sa niskim stepenom popunjenosti sa serverima. Obyirom da se radi o tyv. Otvorenim ormarima, koji su u suštini samo okviri, u koje se oprem asmešta, veoma su pogodni za pristup uređajima i kablovima , sa svih strana. Često se koristi kod intenet provajdera i u sličnim aplikacijama, gde postoji potreba z ačestom pristupu opremi. Više o modelima ispecifikacijama na linku>>\nRadi se o dodanim elementima, a koji se mogu podeliti u nekoliko grupa, prema nameni, ako sto su: Elementi za upravljanje i regulisanje protoka vazduha unutar ormara, radi povecanja efikasnosti hlađenja ugrađene opreme,\nLCD Monitori su svi redom visine 1U, a radi se o kompletnom uredjaju koji s esastoji od monitora , tastature i misa. Takodje, u ponudi se nalaze i opcije koje podrazumevaju integraciju LCD monitora sa KVM-switchem, tako dase u okviru jednog uredjaja nalazi kompletno rešenje, putem kojeg se može vršiti nadzor i manipulacija odgovarajućeg broja rekovskih servera. Ponuda ovih uređaja, kao i njihove karakteristike, mogu se naći na linku>>\nPonuda KVMswitcheva obuhvata analogne, CAT5 analogne i IP KVM switceve, a kompatibilni su sa svim poznatim operativnim sistemima, koji su danas u upotrebi. Kompletan ponuda, kao i tehničke specifikacije ( si navedeni uređaji su nadalje linkovani) se mogu videti na linku>>


Vaučerske šeme za mala i srednja preduzeća | Direkcija za razvoj malih i srednjih preduzeća\nHome > Arhiva > Vaučerske šeme za mala i srednja preduzeća\nVaučerske šeme za mala i srednja preduzeća\nDirekcija za razvoj malih i srednjih preduzeća u saradnji sa Organizacijom za ekonomsku saradnju i razvoj â€“ OECD, u okviru Regionalne inicijative konkurentnosti (RCI) za Zapadni Balkan, izradila je studiju izvodljivosti za projekat â€žVaučerske šeme za mala i srednja preduzećaâ€œ.\nSistem vaučera predstavlja program podrške za mala i srednja preduzeća čiji je cilj poboljšanje konkurentnosti i omogućavanje rasta i razvoja kompanija. Vrijednost vaučera predstavlja stimulativno sredstvo za povećanje potražnje za konsultantskim i uslugama obuke time što se pomoću vaučera subvencionira značajan dio troškova ove usluge. Istovremeni vaučeri će doprinijeti i jačanju i poboljšanju kvaliteta usluga poslovne podrške u Crnoj Gori.\nNa zvaničnom predstavljanju učešće su uzelii gospodin Zoran Vukečević, direktor Direkcije za razvoj malih i srednjih preduzeća, gospodin Alan Paić, predstavnik OECD-a i gospodin Bo Caperman, predstavnik Evropske komisije – Generalnog direktorata za proširenje (DG Enlargment).


Tehnologija koja se koristi omogućava vozaču da pogonske baterije u svom hibridnom automobilu dopuni na jednostavan način, tako što će parkirati vozilo na tačno određenu poziciju ispod koje se u podu nalazi uređaj za bežično punjenje. To bi trebalo da pojednostavi proceduru dopune baterija jer više neće biti potrebno da se automobil povezije sa utičnicom u pomoću kabla.\nToyota razvija novi, bežični sistem za dopunu baterija u svojim modelima sa električnim i hibridnim Plug-in pogonom. Za početak, probno testiranje u Japanu obuhvatiće tri Plug-in hibridna automobila, a predviđeno je da se u budućnosti bežični punjači nađu u komercijalnoj upotrebi. Testni primjerci biće korišćeni svakodnevno u uobičajenim uslovima eksploatacije, a cilj je da se dođe do informacija kako bežični punjači funkcionišu u praksi, koliko su laki i praktični za upotrebu i u kojoj mjeri su korisnici njima zadovoljni.\nToyotin sistem funkcioniše tako što prenosi električnu energiju bežičnim putem koristeći magnetnu rezonancu koja nastaje uslijed promjena u intezitetu magnetnog polja između kalema-predajnika koji se nalazi u podu i prijemnog kalema u automobilu. Kako kažu u japanskoj kompaniji, sistem je osmišljen tako da se maksimalno smanji gubitak prilikom prenosa električne energije.\nS obzirom da je neophodno da vozilo prilikom punjenja baterija bude poravnato sa punjačem koji se nalazi ispod njega, Toyota je u testne automobile ugradila i sistem za asistenciju prilikom parkiranja pomoću kog se vozilo precizno pozicionira u odnosu na punjač.\nJapanski proizvođač za sada nije saopštio kada će se ovaj sistem naći u javnoj upotrebi. Sličnu tehnologiju bežičnih punjača baterija na automobilima razvija i Volvo, koji je ovu tehnologiju već testirao u praksi.\nPročitano 2070 puta\nViše u ovoj kategoriji: « Folksvagen kros blu ide na serijske trake\tBMW priprema Plug-in hibrid Serije 3 »\nLink komentara\t petak, 14 februar 2014 14:31\tNapisano\tElephant\nvozili bi se i kod nas jeftino na alternativne izvore ali da se sve ovo moze kupiti po cijeni golfa 2


Selektor fudbalske reprezentacije Francuske Didije Dešan ocenio je da je njegova ekipa ispisala istoriju pobedom nad Nemačkom u polufinalu Evropskog prvenstva. Francuska se plasirala u finale Evropskog prvenstva, čiji je domaćin, pošto je sinoć u...\nSelektor fudbalske reprezentacije Nemačke Joahim Lev ocenio je da je njegova ekipa zaslužila da prodje u finale Evropskog prvenstva, ali nije želeo da okrivi sudije za poraz od Francuske već "lošu sreću". Nemačka je sinoć eliminisana u polufinalu...\nMažić bez finala EP, UEFA izabrala Klatenburga\nEngleski sudija Mark Klatenburg izabran je da deli pravdu u finalu Evropskog prvenstva između Francuske i Portugalije, saopštila je danas UEFA. Klatenburg je dobio poverenje u konkurenciji srpskog arbitra Milorada Mažić i Mađara Viktora Kasaija...\nFrancuska u finalu, Grizman prvi strelac EP\nFudbalska reprezentacija Francuske plasirala se u finale Evropskog prvenstva, pošto je večeras u polufinalu u Marseju pobedila Nemačku sa 2:0. Strelac oba gola za Francusku bio je Antoan Grizman u 47. i 72. minutu. Francuska će u finalu...\nFrancuska i Nemačka igraju večeras od 21h drugo polufinale EP na stadionu Velodrom u Marseju. Sastaju se dve ekipe koje su u dosadašnjem delu šampionata pokazale najviše, neporažene koje su završile kao prvoplasirane u svojim grupama. Galski...\nKolman ponosan na igru i rezultate Velsa na EP\nSelektor fudbalske reprezentacije Velsa Kris Kolman rekao je da je ponosan na igru i rezultate ekipe na Evropskom prvenstvu u Francuskoj i dodao da državni tim mora kontinuirano da učestvuje na velikim turnirima. Vels je sinoć u Lionu izgubio od...\nKapiten fudbalske reprezentacije Portugala Kristijano Ronaldo rekao je da je verovao da njegova ekipa može da se plasira u finale Evropskog prvenstva u Francuskoj i da se državni tim ne vrti samo oko njega. Porutgal se sinoć plasirao u finale...\nPortugal u novom finalu nakon 12 godina\nFudbaleri Portugala plasirali su se u finale Evropskog prvenstva, pošto su večeras u polufinalu u Lionu pobedili Vels sa 2:0.Golove za Portugal postigli su Kristijano Ronaldo u 50. i Nani u 53. minutu.Portugal će u finalu igrati s pobednikom drugog...\nOvo nije duel izmedju Bejla i Ronalda vec Velsa i Portugala\nPortugal i Vels igraju večeras prvo polufinale EP u 21h na stadionu Olimpik Park u Lionu. Vels je u dosadašnjem delu šampionata najveće iznenađenje i igra svoje prvo polufinale u istoriji, dok će Portugalci pokušati da ponove rezultat generacije iz...\nDoček za ''ratnike''\nFudbaleri Islanda vratili su se u domovinu posle sjajnih nastupa na Evropskom šampionatu u Francuskoj ‘’Vikinzi’’ su stekli simpatije velikog broja fudbalskih zaljubljenika širom Starog kontinenta, a njihova popularnost je rasla kako je šampionat...


Dokaz da Milan može do "Skudeta"? - NASLOVI.EU\nIzgleda da smo potcenili Milan. Naime, iako su odlično odigrali letnji nastavak šampionata, nastavili u istom stilu u novom prvenstvu, i dalje malo ko veruje da mogu do titule.Ali, Milan je 21 meč bez poraza u Seriji A, računajući i prošlu sezonu. Ove godine izleteli su iz startnog bloka na neverovatan način, brojevi govore za sebe. Milan je dobio sedam od devet mečeva, neporažen je ove sezone, jedini tim uz Atletiko, u najjačim ligama Evrope. Kada se pogleda čitav niz, oni su od leta osvajali u proseku 2.5 bodova po meču što je neverovatno.


Proglašen dobitnik nagrade publike na Betinom konkursu | EurActiv Srbija\nProglašen dobitnik nagrade publike na Betinom konkursu\nFotograf Zoran Petrović iz Turističke organizacije Kragujevca dobitnik je nagrade publike na devetom konkursu Betina fotografija godine. Više od sedam i po hiljada posetilaca Fejsbuka glasalo je za najbolju fotografiju na ovogodišnjem Betinom konkursu za najbolju medijsku fotografiju jugoistočne Evrope, a najviše glasova dobila je fotografija pod nazivom "Đavoli", za koju će njen autor Zoran Petrović biti nagrađen mobilnim telefonom. Glavne nagrade na konkursu Betina fotografija godine biće uručene u četvrtak 17. maja u beogradskoj galeriji "Nju Moment", kada će biti i otvorena izložba odabranih radova.\nOd 518 fotografija pristiglih od 125 autora iz 13 zemalja jugoistočne Evrope žiri, sastavljen od fotografa medijskih profesionalaca, izabrao je tri, čiji će autori biti nagrađeni sa hiljadu, 750 odnosno 500 evra. Kao i ranijih godina, generalni sponzor izložbe, kompanija Telekom Srbija dodeliće nagradu za najbolju sportsku fotografiju, a Medijska organizacija Jugoistočne Evrope (SEEMO) nagradiće autora najbolje fotografije iz oblasti ljudskih prava.\nNa svečanosti će biti nagrađen i jedan posetilac Fejsbuka koji je glasao za fotografiju koja je odnela nagradu publike i to kilogramom čokolade, koju dodeljuje Soko Štark, deo Atlantik grupe.\nPored izložbe u galeriji "Nju Moment", 72 rada sa ovogodišnjeg konkursa Betina fotografija godine biće izložena u Parizu, u Kulturnom centru Srbije od 15. jula, a potom i u oktobru u Umetničkom centru Sent Bridžid u Otavi u Kanadi.


Kultura otvara puteve nedostupne politici — Викиновости\nBEOGRAD, 22. aprila 2010. (Beta) - Kultura otvara puteve tamo gde su oni za politiku nedostupni, kultura teče prirodno i ništa je ne može zaustaviti na putu ka njenom prirodnom odredištu - čoveku željnom duhovnog mira, izjavio je u četvrtak ministar kulture Nebojša Bradić.\nOtvarajući regionalnu konferenciju "TV medij kao oruđe intekulturalne razmene" u Medija centru u Beogradu, on je naglasio da je "televizija kao medij najbrži put kojim kultura može putovati s kraja na kraj prostora" i da ljudima koji govore istim ili sličnim jezikom ne treba bolji posrednik od televizije.\nOn je ocenio da kultura nema teritorotiju, vlasnika, cenu, ona je sveopšte dobro, čak i kada bi se htelo zatvoriti je u sopstveno dvorište, našla bi načina da pobegne.\nZamenik šefa delegacije Evropske unije u Srbiji Adrijano Martins ocenio je da je upravo "konferencija dokaz napora za uspostavljanje bolje komunikacije i interkulturalnosti na ovom prostoru koji je delio prošlost Evrope i deliće njenu budućnost". "Televizija i novi mediji su dostupni svima", naglasio je on značaj medija i naveo da je EU prepoznala važnost javnih servisa u procesu demokratizacija svakog društva.\n„Kultura otvara puteve nedostupne politici” — [[w:Новинска агенција Бета|Новинска агенција Бета]], 22. април 2010. (српски)\nПреузето из „https://sr.wikinews.org/w/index.php?title=Kultura_otvara_puteve_nedostupne_politici&oldid=1629422”\nОва страница је последњи пут уређена на датум 3. мај 2010. у 17:25 ч.


Kod 649 osoba u Republici Srpskoj utvrđeno prisustvo virusa korona - Citaj Filter\nOd posljednjeg izvještaja o epidemiološkoj situaciji u Republici Srpskoj, u posljednja 24 časa, u Institutu za javno zdravstvo Republike Srpske, Univerzitetskom kliničkom centru Republike Srpske, Univerzitetskoj bolnici u Foči i u bolnicama Sv. Vračevi u Bijeljini i Sv. apostol Luka u Doboju izvršeno je testiranje 1371 laboratorijskog uzorka, a novi virus korona (SARS-CoV-2) potvrđen je kod 649 osoba u Republici Srpskoj.\nU posljednja 24 časa, Institutu za javno zdravstvo Republike Srpske prijavljeno je devet smrtnih slučajeva kod kojih je potvrđeno prisustvo novog virusa korona. Radi se o pet muškaraca i četiri žene srednje i starije životne dobi iz Gradiške (dvije osobe), Zvornika (dvije osobe), Ugljevika, Nevesinja, Prnjavora, Banjaluke i Istočnog Novog Sarajeva.\nPrethodna Izmijenjen Pravilnik o provođenju izbora u BiH – Glasove poštom umjesto pet, čekaćemo 10 dana


Počinje borba za direktorske pozicije\nVijeće ministara BiH zadužio je Agenciju za državnu službu BiH (ADS) da raspiše petnaestak konkursa za izbor direktora i zamjenika direktora agencija i institucija na nivou BiH.\nI ministarstva u Vijeću ministara BiH zadužena su da iz svoje nadležnosti raspišu javne oglase za izbor ili da imenuju direktore, zamjenike direktora ili članove pojedinih savjeta. Sve u svemu, iz Informacije o podacima o trajanju i isteku mandata imenovanim licima iz nadležnosti Vijeća ministara BiH vidljivo je da će u narednih nekoliko mjeseci biti najmanje tridesetak imenovanja direktora, njihovih zamjenika ili članova savjeta.\nAgencija za državnu službu, Direkcija za evropske integracije, Agencija za sigurnost hrane, Agencija za statistiku BiH, Institut za mjeriteljstvo, Agencija za unapređenje stranih investicija, Služba za poslove sa strancima, Agencija za lijekove i medicinska sredstva, Agencija za nadzor nad tržištem itd., samo su neke od institucija koje će dobiti novo/staro rukovodstvo s obzirom na to da je aktuelnima istekao mandat.\nSrbi u najviše fotelja\nKada je u pitanju nacionalna struktura imenovanih lica, zaključno sa 15. maja ove godine, Srbi imaju 41 poziciju ili 35,97%, slijede Hrvati sa 38 pozicija na kojima su njihovi ljudi direktori ili zamjenici direktora, što je 33,33%. Najbrojniji narod u BiH, Bošnjaci, zauzeo je “svega” 34 pozicije, ili 29,82% od ukupno 114 fotelja, dok je ostalima pripala samo jedna, ili 0,88%.[/quote_box_right]\nTakođer, biće izabrani i članovi Komisije za koncesije BiH, među kojima su i oni kojima je mandat istekao još 2004. godine, a i Obavještajno-sigurnosna agencija BiH uskoro bi mogla dobiti novog generalnog direktora, zamjenika direktora i glavnog inspektora.\nIzvor Nezavisnih novina navodi da je mnogo veći problem taj što Vijeće ministara BiH “ne zna” šta da radi s prijedlozima o imenovanjima koji su prošli sve procedure i koji se pred Vijećem ministara BiH nalaze već mjesecima.\nTakav slučaj je sa Srđanom Rajčevićem, predloženim kandidatom za direktora Regulatorne agencije za komunikacije, Natašom Grubišom, direktoricom Agencije za lijekove i medicinska sredstva, zatim Krešimirom Jolićem i Aleksandrom Obradovićem, koji su predloženi za članove Upravnog odbora Agencije za unapređenje stranih investicija, a i 12 članova Upravnog odbora Agencije za sigurnost hrane, koji su prošli svu potrebnu proceduru, mjesecima čeka na imenovanje.\n“Te procedure su sprovedene po ministarskim imenovanjima ili posebnim zakonima. Da li će oni to sada poništiti, izvršiti neka od imenovanja, to ne znam i to nije u nadležnosti Agencije za državnu službu BiH”, rekao je Neven Akšamija, direktor Agencije za državnu službu BiH (ADS).\nInače i ADS je jedna od institucija čijem direktoru je istekao mandat, a kako je rekao Aškamija, ponovo će se kandidovati na tu funkciju samo je pitanje kako će biti sprovedena procedura pošto on direktno u njoj ne može učestvovati.\nOn je potvrdio da je upravo jučer dobio zaključak Vijeća ministara BiH te da će, kako kaže, “vrlo brzo, za otprilike tri sedmice, raspisati oglase”.\nDirektor Direkcije za civilno vazduhoplovstvo BiH i njegovi zamjenici, koji su izabrani 2006. godine, dok su živi mogu da obavljaju taj posao\n“Teško da ćemo prije septembra ili oktobra imati imenovanja zbog godišnjih odmora. Sada ćemo poslati zahtjeve da nam se dostave izvodi iz pravilnika, nakon toga šaljemo im tekst oglasa na koji oni moraju dati saglasnost i onda idemo u objavljivanje”, rekao je Akšamija.\nOno što je zanimljivo iz informacije je da u BiH postoje institucije gdje mandati direktora nisu vremenski ograničeni, pa tako Đorđe Ratkovica, direktor Direkcije za civilno vazduhoplovstvo BiH i njegovi zamjenici Đelal Hasečić i Marinko Šimunović, koji su na funkcije izabrani 2006. godine, dok su živi mogu da obavljaju taj posao.\nTako je i sa Snežanom Akulović, savjetnikom direktora Uprave BiH za zaštitu zdravlja bilja, koja je na tu funkciju imenovana 2007. godine, ali i sa Samrom Filipović-Hadžiabdić, koja se na funkciji rukovodioca Agencije za ravnopravnost polova BiH nalazi više od deset godina.\n“To su anomalije. Oni su zakonom utvrdili status koji nema mandata, njihov broj je mali, ali ih ima”, rekao je Akšamija.\nVlast BiH donosi novi Zakon o PDV-u, brojne su novine\nOd MMF-a leglo 602,5 miliona, a vlasti ne znaju ni “poklonjene” pare da podijele\nOlakšan ulazak strancima u BiH, HDZ opet glasao protiv bezviznog režima za Saudijce


O NAMA MEDIJA CENTAR NOVOSTI I SAOPŠTENJA OTVOREN 50.000-TI RAČUN U TELENOR BANCI\n16. mart 2015. – Telenor banka otvorila je 50.000-ti tekući račun otkako posluje na tržištu Srbije. U prvih šest meseci, banka je uspela da formira čvrstu osnovu za dalji razvoj mobilnog bankarstva zahvaljujući sinergiji telekomunikacija i finansijskih usluga, sa prosečnom mesečnom stopom rasta broja otvorenih računa od 53 odsto.\nMartin Navratil, predsednik IO, poželeo dobrodošlicu korisniku Nikoli Živiću i uručio mu poklon Samsung Note4\n„Veoma smo zadovoljni što smo u kratkom vremenskom roku došli do pedesethiljaditog otvorenog tekućeg računa, što nas svrstava među najbrže rastuće mobilne onlajn banke u regionu centralne i istočne Evrope. Fokusirani smo na finansijske usluge koje se jednostavno koriste i prelazak sa tradicionalnog bankarstva na inovativna mobilna rešenja orijentisana ka korisniku“, kaže Martin Navratil, izvšni direktor i predsednik IO Telenor banke.\nU Telenor banci, svi građani Srbije mogu da otvore viševalutni tekući račun sa beskontaktnom debitnom MasterCard karticom, menjaju novac po povoljnim kursevima, šalju novac u inostranstvo ili obavljaju sve vrste plaćanja. Građanima je omogućena i fleksibilna štednja po viđenju u dinarima uz kamatu od sedam odsto, uz mesečni prirast obračunate kamate.


GOMEX - Još 2,5 tone čepova za udruženje "ČEP ZA HENDIKEP"\nJoš 2,5 tone čepova za udruženje "ČEP ZA HENDIKEP"\nKompanija "Gomex" u okviru podrške akciji Udruženja "Čep za hendikep" donirala je 2,4 tone plastičnih čepova. Ova količina plastične mase biće dovoljna za kupovinu dvoja polovnih invalidskih kolica koja ovo udruženje nabavlja svojim članovima i onima kojima je to najpotrebnije.\nNaša kompanija na razne načine tokom poslednje dve godine podržava i aktivno učestvuje u radu ovog udruženja, prikupljanjem plastičnih čepova i zatvarača ili animacijom i upoznavanjem građana kako bi joj se aktivno priključili. Posebno želimo da naglasimo da su od samog početka učešća u akciji naši potrošači pokazali izuzetnu zainteresovanost i želju da jednim malim, ali značajnim gestom pomognu ovom udruženju. Naša saradnja nastavlja se i dalje.\nNa ovaj način Udruženje "Čep za hendikep" je tokom četiri godine akcije uspelo da nabavi 40 ortopedskih pomagala u koja spadaju lakoaktivna, neurološka kolica, gusenice za stepenice, štake, hodalice i drugo.


„Srpska lista će potvrditi jedinstvo“\nPovodom početka predizborne kampanje za vanredne parlamentarane izbore na Kosovu, ministar za zajednice i povratak Dalibor Jevtić ističe da „kampanja traje svakodnevno i kada nisu izbori“. Potpredsednik Srpske liste Igor Simić navodi da je njihov cilj „da osvoje svih deset mandata, kako neke druge političke partije, koje ne zastupaju interese Srba, ne bi došle u poziciju da odlučuju“.\nPredizborna kampanja u Prilužju (Foto Kim)\nPredstavnici Srpske liste, Goran Rakić i Igor Simić, zajedno sa ministrom za zajednice i povratak Daliborom Jevtićem obišli su porodicu Milana Mihajlovića u Gracu, ali i stomataološku ordinaciju u Prilužju.\nMinistar Dalibor Jevtić je za RTV Kim kazao da su „u kampanji svakodnevno, i kada nisu izbori, u kampanji sa srpskim narodom“.\n„Mi ne sumnjamo u našu pobedu 14. februara. Srpska lista će potvrditi nedvosmisleno jednistvo koje imamo u narodu. Ono što i danas, juče, ali i ono što ćemo sutra raditi, jeste da na vrlo konkretan način pošaljemo poruku da ćemo biti svuda tamo, gde makar jedan Srbin živi. Mislim da je to, suštinski, naša obaveza, posao, da pomognemo koliko možemo. Nikada od nas ni jedan naš sunarodnik neće čuti ono što je nemoguće. Čuće istinu, konkretne predloge. Danas, ovde u Gracu, Prilužju, sutra već u Metohiji“, poručio je Jevtić.\nPotpredsednik Srpske liste Igor Simić očekuje da predizborna kampanja i sami izbori proteknu mirno i bez incidenata.\n„Pozivam srpski narod da bude jedinstven kao da sada. Apsolutno smo svesni da nećemo rešiti sve probleme, ali ćemo zajedno, složni, da rešavamo te probleme, jedan po jedan. Kada smo složni, srpski narod je jedan bedem, tvrđava, koja je neosvojiva. Život na Kosovu u Metohiji nikada nije bio lak, ali je na nama, pre svega, političkim predstavnicima unutar institucija, da se borimo za pravo naših građana“, istakao je Simić.\nI on očekuje ubedljivu pobedu Srspke liste i svih deset mesta u Skupštini Kosova.\n„Cilj nam je da Srpska lista osvoji svih deset mandata koji su namenjeni srpskoj zajednici, kako bismo sprečili mogućnost da neka druga politička partija koja ne predstavlja interese srpkog naroda dođe u poziciju da odlučuje. Unutar institucija borba nikada nije laka“, dodao je Simić.\nGRAFIK 1 - Broj glasova koje su kandidati Srpske liste osvojili na vanrednim parlamentarnim izborima na Kosovu 2019.\nŠto se tiče izlaznosti glasača u srpskim sredinama na Kosovu, Jevtić smatra da će biti na nivou ranijih godina.\n„Očekujem da izlaznost bude na istom nivou kao prethodnih godina. Veliko interesovanje ljudi, pozitivna energija, to je ono što nas ohrabruje da radimo ovaj posao, ali vidim da i naši ljudi ne gube nadu“, rekao je on.\nJevtić je napomenuo da je opstanak suštinski važan, pošto „bez opstanka nema ni povrataka“, i dodao da je „od svake politke važniji život“.\nNa Kosovu je u ponoć zvanično počela predizborna kampanja za predstojeće vanredne paralmentarne izbore koji su zakazani za 14. februar


RTS :: Položen kamen temeljac za izgradnju auto-puta od Beograda do Sarajeva\nutorak, 08. okt 2019, 17:33 -> 19:57\nPredsednik Srbije Aleksandar Vučić, turski predsednik Redžep Tajip Erdogan i članovi Predsedništva BiH položili su kamen temeljac za izgradnju auto-puta koji bi trebalo da poveže Srbiju i BiH. Da smo ranije gradili puteve, a ne mržnju – izbegli bismo katastrofe, ali više nemamo pravo na takve greške, poručio je Vučić na svečanosti početka gradnje auto-puta.\nAleksandar Vučić je istakao da je početak radova na auto-putu Beograd–Sarajevo istorijski događaj, važan za ceo region, jer počinjemo jedan prostor da povezujemo, otvaramo i spajamo.\n"Ovo je prostor koji je bio bez puteva, pun sumnji, strahova i mržnje koja je iz toga proizlazila. Danas počinjemo taj prostor da povezujemo, otvaramo i spajamo. Ništa nije potrebno Balkanu koliko putevi i povezivanje", rekao je Vučić.\nPutevi su, prema njegovim rečima, potrebni da prošlost ostavimo iza nas, da nas zbližavaju i upoznaju, daju mogućnost da se razumemo i na kraju oprostimo jedni drugima bez jeda i zazora.\n"Nemati put koji povezuje sa komšijom znači da vas razdavaja jedan zid, provalija. Put probija i pokazuje da postoje druge", naglasio je Vučić.\n"Hoćemo da nam budu bliži i Bijeljina i Brčko i Banjaluka i Tuzla i Sarajevo i Višegrad i svako mesto na prstenu koje će biti povezano auto-putem. Hoćemo da Bošnjaci iz Novog Pazara lako mogu da odu do Sarajeva da posete svoje Bošnjake, ali i da Srbi iz Beograda lako dođu do Trebinja, Gacka, Bileća, Nevesinja", rekao je Vučić.\nIstakao je da želi da se Srbi povezuju sa Bošnjacima iz Sarajeva, da vide prednosti saradnje i rada jedni sa drugima. "To ne znači brisanje prošlosti, već pogled u budućnost i život, pogled u našu decu kojoj treba da ostavimo Srbiju", rekao je Vučić.\nPrimetio je da je u publici i vlasnik kompanije "Tašjapi", koja gradi put, a kojem je sa bine poručio da učini sve da se radovi završe na vreme i da se ubrzaju svi radovi.\n"Predsednik Erdogan je rekao da nećeš kasniti... Gledaj da ispunjavaš obaveze koje si dao nama i Erdoganu... Možda nama ne bi ispunio, ali Erdoganu mora da ispuni", rekao je Vučić.\nVučić je rekao da će za 15 dana biti otvoren i auto-put Niš–Pirot–Dimitrovgrad, tako da će se na putu do Istanbula kroz Srbiju celom teritorijom putovati auto-putem.\n"Koliko smo decenija to sanjali... To ste uspeli vi, građani Srbije", rekao je Vučić dodajući da građani zemlje u najtežem trenutku 2014. kad je zemlja bila pred bankrotstvom, znali da teškim merama može da se zemlja izvuče iz krize.\nGrađanima je poručio i da će se u Srbiji živeti sve bolje, da se povećavaju penzije i plate.\n"Bez vas ne bismo imali nikakvu snagu, građani su nam dali snagu, energiju i moć da radimo najbolje stvari za Srbiju koje će se pamtiti. Vi ste stvorili uslove da se ovaj auto-put izgradi", istakao je Vučić.\nTursku i Srbiju, posle burne istorije, danas, između ostalog, povezuje želja da gradimo puteve između Srbije i Turske, da ih gradimo u BiH i svuda, po celom Balkanu, poručio je Vučić.\n"Zemlja sa kojom smo imali teške decenije i vekove danas je jedan od naših najvećih prijatelja. Dužan sam da kažem da zahvalnost dugujemo izuzetnoj ulozi i vizionarstvu predsednika Erdogana, koji se potrudio da pokaže poštovanje za Srbiju na svakom mestu, u svakom delu zemlje", rekao je Vučić.\nZahvalio je Erdoganu na tome i poručio mu da srpski narod ume da ceni to i da mu ne treba ništa više osim poštovanja. "Vi ste to pokazali i beskrajno smo vam zahvalni", rekao je Vučić i dodao da u tom odnosu nije važno ko je koje vere i ko je koliko veliki, a Turska je daleko veća.\nBitna je, kaže, želja da se još više povežemo, da ostvarimo zajednički interes – mir koji će omogućiti bezbedan i normalan život ljudi, putevi koji predstavljaju najveće nasleđe koje možemo da ostavimo onima posle nas.\nCitirao je Bendžamina Frenklina, koji je rekao: "Ako želiš da te zapamte, ili uradi nešto vredno čitanja ili uradi nešto vredno pisanja."\n"Ovo što vi danas radite ovde biće vredno pisanja. O ovom putu će se pisati zato što posle desetina godina radimo ono što je trebalo da uradimo mnogo ranije. Da smo gradili puteve, a ne mržnju izbegli bismo katastrofe, ali više nemamo pravo na grešku. Moramo da gledamo u budućnost i da radimo sve da nam budućnost bude različita od prošlosti", poručio je Vučić.\nPredsednik Turske Redžep Tajip Erdogan poručio je da je danas istorijski trenutak za Srbiju, BiH i Tursku, kao i da je jedini cilj Turske uspostavljanje mira i prosperiteta na Balkanu.\nPoručio je da se nikad ne sme zaboraviti da su ove teritorije u poslednjih 25 godina pretrpele velike bolove i patnje, plaćajući velike cehove. "Zbog toga smo u obavezi da izgradimo budućnost tako što svoje različitosti nećemo videti kao faktore nekih sukoba, već kao svoje bogatstvo", istakao je Erdogan.\n"Mi smo danas svi zajedno svedoci jednom istorijskom trenutku među našim zemljama i veoma sam ponosan zbog toga što se danas okončava 12 važnih projekata", rekao je Erdogan obraćajući se građanima okupljenim u Sremskoj Rači.\nErdogan je podsetio da su se početkom 2018. godine u Istanbulu sastali on, predsednik Srbije Aleksandar Vučić i Bakir Izetbegović, tada član Predsedništva BiH, koji je, kaže, otvorio put za realizaciju projekta izgradnje auto-puta.\n"Odmah nakon tog sastanka smo uložili velike napore kako bismo realizovali projekat mira na Balkanu", rekao je Erdogan i zahvalio Vučiću, koga je nazvao dragim prijateljem, kao i članovima Predsedništva BiH.\nNaveo je i da su istorijska i kulturna baština Turske i Srbije zajedničko bogatstvo i da svaki spomenik na ovim prostorima predstavlja mogućnost za solidarnost i saradnju.\n"Zbog toga smo u obavezi da izgradimo budućnost tako što ćemo iskoristiti našu inspiraciju, nadahnuće, moć i hrabrost koju crpemo iz naše bogate prošlosti", rekao je Erdogan.\nErdogan je spomenuo i Šemsudina Kučevića, predsednika Opštine Tutin, koji je poginuo u saobraćajnoj nesreći na putu Novi Pazar – Tutin, par dana nakon njegove posete Srbije i Raškoj oblasti 2017. godine, i njegovoj porodici izrazio saučešće.\nTakođe, naveo je da se tokom njegove posete realizuju još neki projekti, između ostalog, otvoreno je nekoliko fabrika, postavljen kamen temeljac za fabriku "Feka automotiv", obnovljena Valide džamija u Sjenici.\n"Danas je istorijski dan, gradnja mosta na trasi auto-puta koji treba da poveže Srbiju, BiH, RS, Banjaluku, Beograd, Tuzlu, Brčko, to je vraćanje duga ovom narodu, ovom regionu, ovom kraju, jer se kroz istoriju nisu gradile komunikacije koje je trebalo da povežu Srbiju i RS i BiH, nego su građeni neki drugi putni pravci", rekao je Dodik.\nDodik je dodao da je ovo vraćanje duga toj istoriji i činjenici. Izrazio je uverenje da samo gradnja velikih puteva pomaže da ljudi dolaze, a mali, koje možemo da vidimo, doprinose da ljudi odlaze, jer ne vide perspektivu.\n"Sve to ne bi bilo moguće da nije bilo opredeljenja predsednika Srbije Aleksandra Vučića i njegovog tima da započnu razgovore sa Turskom i BiH i da bi se izgradila ovako važna komunikacija", rekao je Dodik i dodao da je veoma zadovoljan što tu zahvalnost Vučiću može da izrazi u ime RS i BiH.\nDodik je u ime RS i njenih institucija zahvalio predsedniku Srbije i Srbiji što su prihvatili da izgradnju mosta finansiraju u celosti, što nije, kako je dodao, uobičajeno jer je običaj da se na ovakvim mestima podeli finansiranje.\n"Vaše opredeljenje da pomognete BiH i nama u RS se vidi i na ovom mesty", rekao je Dodik podsetio da pripadamo narodu koji rado dočekuje svoje goste, a kada ih ispraća kaže dođite nam opet.\nDžaferović se zahvalio predsedniku Turske Redžepu Tajipu Erdoganu što je prepoznao da može da pomogne ovaj region. "Turska igra vrlo značajnu, stabilizirajuću ulogu u regionu, pomaže svima koliko može da se ljudi povežu, da normalno žive", rekao je Džaferović.\nZahvalio je predsedniku Aleksandru Vučiću i Srbiji što je rešila sva pitanja, a kako je rekao, komplikovane su procedure koja su značajne za ovaj projekta.\n"Nadamo se da ćemo i mi u BiH što pre okončati te procedure kako bi izgradnja auto-puta krenula i kroz BiH. To je u interesu i Srbije i BiH", rekao je Džaferović i poručio da je BiH ponosna zemlja koja želi da ima dobre odnose sa susedima na principima međusovnog uvažavanja i poštovanja.\n"Mislim da takve odnose možemo da gradimo i da rešavamo otvorena pitanja", zaključio je Džaferović.\nPredsedavajući Predsedništva BiH, hrvatski član Željko Komšić, poručio je na obeležavanju početka izgradnje auto-puta Beograd–Sarajevo da je ta saobraćajnica simbol budućih odnosa Srbije i BiH i prijateljskih veza između naroda i zemalja.\n"Ovo je auto-put i komunikacija, ali je pored toga i simbol naših budućih boljih odnosa, ovo je simbol prijateljskih veza između naših ljudi i zemalja", rekao je Komšić i dodao da se nada da će sledeće godine ista takva ceremonija biti održana i sa druge strane reke.\nKomšić je rekao da je do pre dve godine izgledalo nemoguće da će odnosi Srbije i BiH biti na takvom nivou i da će se, nakon decenija i decenija, konačno krenuti u izgradnju velikog infrastrukturnog projekta.\nKomšić je rekao i da je do pre par godina bilo nemoguće zamisliti da se na postavljanju kamena temeljca okupi veliki broj ljudi, koji je danas bio prisutan.\n"Znate sve o nama koji stojimo i sedimo ovde na bini, ali svojim prisustvom želimo da pokažemo koliko malo treba poverenja, pružena ruka, osmeh da stvari u našim zemljama i u ovom regionu krenu brzo nabolje", rekao je Komšić.\nKod mosta preko Save u Sremskoj Rači svečano je obeležen početak izgradnje auto-puta Beograd–Sarajevo. Prethodno je u Beogradu održan trilateralni sastanak Srbije, Turske i BiH.\nKomercijalni ugovor za izradu planova detaljne regulacije, projektovanje i izgradnju deonica potpisan je krajem prošle godine, a dokument su potpisali potpredsednica Vlade Srbije Zorana Mihajlović, v. d. direktora "Puteva Srbije" Zoran Drobnjak i predsednik turske kompanije "Tašjapi" Emrulah Turanli.\nBudući auto-put gradiće se u dva pravca: Bijeljina – Sremska Rača (granica sa BiH) – Kuzmin i Požega – Kotroman (granica sa BiH).\n(sreda, 09. okt 2019, 09:17) - milan [neregistrovani]\n(sreda, 09. okt 2019, 01:20) - anonymous [neregistrovani]\n(utorak, 08. okt 2019, 23:47) - anonymous [neregistrovani]\n(utorak, 08. okt 2019, 21:09) - anonymousJoe [neregistrovani]\n(utorak, 08. okt 2019, 20:51) - anonymous [neregistrovani]\n(utorak, 08. okt 2019, 19:20) - anonymous [neregistrovani]\n(utorak, 08. okt 2019, 18:48) - Milan [neregistrovani]\n(utorak, 08. okt 2019, 18:28) - anonymousBRASTVO i JEDINSTVO [neregistrovani]


Karatisti KK „Hajduk“ imali su još jedan uspešan takmičarski vikend.\nNaime, najpre su članovi mlađih uzrasnih kategorija ovog kluba učestvovali na jednom od najstarijih i najprestižnijih međunarodnih turnira u Srbiji „Zlatnom pojasu Čačka“ gde su u konkurenciji takmičara iz Španije, Francuske, Italije, Bosne i Hercegovine, Rusije, Crne Gore, Bugarske, Rumunije, Slovenije, Mađarske i naše zemlje ostvarili odlične rezultate.\nU pojedinačnoj konkurenciji pionir Nikola Vuković je u kategoriji do 45 kilograma osvojio drugo mesto, a bronzanim medaljama su se okitile pionirke Lana Ljubenković i Mia Vojčena, te nade Rastko Baturan i Dunja Rakić.\nBilo je uspeha i u ekipnoj konkurenciji, pa je tako tim ženskih nada Hajduka u sastavu Matea Kalmar, Miona Knežić, Milica Simić i Miljana Tatić osvojio treće mesto i bronzanu medalju.\nTrener u Karate klubu „Hajduk“ Nikola Greber ističe da su veoma zadovoljni onim što su takmičari ovog kluba pokazali u Čačku, jer je zadržan kontinuitet uspeha, ali i pokazan vidan napredak mlađih kategorija, pa u klubu očekuju da će selektor Reprezentacije Srbije pozvati šest članova ovog kluba za učešće na predstojećem Balkanskom šampionatu, koji će biti održan u Bosni i Hercegovini.\nPotom su članovi Karate kluba „Hajduk“ nastupili na Kupu Vojvodine za kadete, juniore, mlađe seniore i seniore, koji je u organizaciji Karate saveza Vojvodine održan u Banatskom Novom Selu. Na ovom takmičenju „hajduci“ su ostvarili potpunu dominaciju u borbama u ekipnoj konkurenciji. Zlatne medalje su osvojile ekipe juniorki i kadeta, a bronzom se okitila ekipa kadetkinja. U pojedinačnoj konkurenciji na Kupu Vojvodine osvojeno je pet medalja.\nMiljan Ćaćić je u konkurenciji seniora osvojio drugo mesto, a bronzane medalje su osvojili juniorka Kristina Sokolovski, kadetkinja Aleksandra Đikić, kadet Luka Giric i juniorka Natalija Seratlić. Ono što još treba istaći je podatak da su svi takmičari Hajduka, kao i ekipe ostvarile plasman na Kup Srbije, koji im predstoji za tri sedmice i na koji, ako je suditi na osnovu rezultata sa Kupa Vojvodine, odlaze sa najvišim ambicijama.\nPrevious articleRekonstrukcija najvećeg pružnog prelaza u Rumi\nNext articleZatiru sve što im „miriše“ na srpsko\nOTKRIVENO ZAŠTO JOKIĆ NE IGRA ZA SRBIJU: Otac košarkaša potvrdio za medije!


Da li je agencija za digitalni marketing bolji izbor od nezavisnog saradnika?\nMarketing je noseći stub svake uspešne kompanije, a digitalni marketing je trenutno najrazvijenija i najjača grana umetnosti oglašavanja. Da biste svoju kompaniju doveli na nivo koji očekujete, potreban vam je digitalni marketing. Ovo više nije opcija već nešto što se zahteva od svakog ozbiljnog preduzetnika.\nBez obzira da li se bavite zanatskim poslovima, vodite privatnu kliniku ili butik – bez jakog prisustva na Internetu ljudi jednostavno neće znati da postojite. Umesto toga, vaš posao će preuzeti konkurencija koja je već dovoljno uložila u oglašavanje na Internetu.\nUkoliko ste se odlučili na ovaj korak, potrebno je da odlučite još jednu važnu stvar – da li da unajmite agenciju za digitalni marketing ili nezavisnog saradnika?\nMnogi preduzetnici ne znaju koja opcija je bolja i zašto, i uglavnom se odluče za onu jeftiniju kako im manjka vere u efektivnost digitalnog marketinga. U ovom članku ćemo vam objasniti razliku između agencije i\npojedinca, kao i prednosti i mane obe opcije.\nNezavisni saradnik je obično osoba koja je završila fakultet za marketing ili komunikacije, pa imaju iskustva u kreiranju kvalitetnog sadržaja za održavanje. Međutim, pojedinci verovatno neće razumeti ciljeve vaše kompanije zato što nisu deo kompanije. Pored toga, ograničeni su samo na posao koji sami mogu da urade.\nSa druge strane, agencija za digitalni marketing zapošljava cele kreativne timove koji se bave analizom tržišta, izučavanjem konkurencije i kreiranjem efektivnog marketinškog sadržaja. Samim tim će i kvalitet rada biti na daleko većem stupnju nego što bi to bio slučaj sa pojedincem.\nKao neko ko posmatra vaš posao sa strane, saradnik će moći da poslu pristupi iz drugačije perspektive i neko ko lako može da se postavi na mesto klijenta. Međutim, kako se radi o samo jednoj osobi, saradnik verovatno neće moći da izađe na kraj sa zahtevima većih klijenata kao što su privatne ambulante ili velike kompanije. Pored toga, saradnici često uzimaju više klijenata u isto vreme, tako da verovatno nećete biti na njihovoj listi prioriteta sve vreme.\nSa druge strane, agencije za digitalni marketing imaju timove koji su posvećeni samo jednom klijentu. Ova opcija je odlična za sve, posebno veće kompanije i ustanove. Zbog toga je agencija za digitalni marketing mnogo više od druge opcije, već stabilan tim koji će se u potpunosti integrisati sa vašom kompanijom kako bi doneli najbolje rezultate.\nU interesu svakog pojedinca je da predstavi odlične rezultate, pre svega zbog sticanja novih klijenata i sopstvene reputacije. Međutim, ovi pojedinci često imaju specifičan set veština – možda su odlični u kreiranju email marketing kampanja, ali nisu dobri kada su u pitanju društvene mreže ili dizajn.\nSa druge strane, agencije za digitalni marketing upošljavaju eksperte na svakoj poziciji, bilo da su to društvene mreže, dizajn, analitika ili email marketing.\nSa agencijom možete da očekujete redovnije izveštaje o uspehu vaših kampanja i pravovremenu optimizaciju radi redukovanja troškova.\nPouzdanost i kredibilnost\nAngažovanje eksperata kako bi povećali svoju prodaju i proširili svoje poslovanje na široko tržište neophodno je za poslovanja koja nemaju internih resursa za to.\nVeoma često se dešava da pojedinci uzmu na sebe previše posla i onda vam jednostavno u pola posla “nestanu” jer su sagoreli i ne javljaju se više na mobilni telefon. Agencija ne bi dozvolila sebi takav udar na reputaciju, jer za razliku od pojedinaca ne može jednostavno da promeni broj mobilnog telefona ili da prestane da se javlja klijentima.\nVećina saradnika često radi samo sa jednim klijentom kako bi u potpunosti mogli da mu se posvete. Međutim, često ćete naići na saradnike koji u isto vreme vode kampanje za par različitih klijenata. Kako je u pitanju samo jedna osoba, verovatnoća da nećete uvek biti njihov prioritet je velika.\nSa druge strane, agencije za digitalni marketing će uvek moći da izađu na kraj sa bilo kakvim hitnim slučajevima zbog toga što u timu imaju više stručnjaka koji će vam biti dostupni u svakom trenutku. Čak i da se neko iz tima razboli neko drugi će preuzeti posao, što nije slučaj sa pojedincima.\nCena je verovatno najjači adut pojedinaca, kako ćete za njihov rad platiti znatno manje nego za rad celog tima. Međutim, stručnjaci za digitalni marketing su svesni svojih veština zbog čega ukoliko želite da unajmite pravog eksperta sa godinama iskustva, pripremite se na cenu koja je u rangu sa manjom agencijom za digitalni marketing.\nSa druge strane, iako agencije ponekada koštaju više, možete da očekujete i veći povrat novca zbog toga što agencije mogu da paralelno vode više kampanja i time donose više posla na vaš sto.\nNa kraju dana se sve svodi na povrat novca koji možete da izvučete iz digitalnog marketinga. Ne postoji jedno idealno rešenje za sve, zbog čega vas pozivamo da nas kontaktirate radi besplatne konsultacije, kako bismo mogli da razvijemo plan i objasnimo na koji način možemo da pomognemo vašoj kompaniji.\nagencija za digitalni marketingagencije za digitalni marketingdigitalni marketingemail marketing


Posle dobre partije srpskih seniora protiv istog protivnika na SP u Beogradu, i naša mlada selekcija pokazala je da estonski hokej nije više toliko dominantan u odnosu na naš,kao što je to bilo nekada. Štaviše, mladi srpski „orlovi“ načinili su i korak više od starijih kolega savladavši izabrani estonski tim na njegovom ledu, sasvim zasluženo, posle bolje igre u drugom periodu kada je naša selekcija stigla do dva gola prednosti.\nDomaći tim poveo je već u četvrtom minutu golom Furse, ali hokejaši Srbije ipak nisu poklekli već su zaigrali mnogo bolje u nastavku i u poslednjem minutu prvog perioda stigli do izjednačenja preko Ivana Glavonjića, u „pauer pleju“.\nNa startu drugog perioda „orlovi“ priređuju veliki šok domaćim navijačima i iz dve vezanae situacije sa igračem više postižu dva pogotka. Prvo se Đorđije Terzić odlično snašao pred golom domaćina posle prodora Pajića, a zatim je Nikola Stojanović sjajno pogodio sa plave linije.\nSredinom meča Fursa još jednom pogađa za nove znake nervoze u redovima našeg tima, ali je stotinu sekundi pre drugog odmora Terzić još jednom pogodio za velikih dva gola prednosti pred poslednjih 20 minuta.\nZa reprezentaciju Srbije, ipak, nema vremena za opuštanje pošto se već narednog dana sastaje sa selekcijom Španije koja je u uvodnoj rundi deklasirala Island rezultatom 10:1. Ukoliko trijumfuje u tom meču, selekcija Srbije istaći će najozbiljniju kandidaturu za plasman u viši rang, Diviziju II, Grupa A.\nNaši reprezentativci proslavljaju izjednačujući pogodak Glavonjića


Pelegrini: Slovačka izričito protiv formiranja vojske Kosova – ProSrpski Portal\nPelegrini: Slovačka izričito protiv formiranja vojske Kosova\nvesti — 11/12/2018 comments off\nPosle susreta sa srpskom premijerkom Anom Brnabić, Pelegrini je naglasio da njegova zemlja i dalje snažno podržava teritorijalni integritet Srbije i da ne menja stav po pitanju jednostrano proglašene nezavisnosti Kosova.\n"Situacija je veoma složena. Slovačka je članica NATO i mislim da je i pozicija Alijanse u vezi s tim pitanjem negativna. Zato mislim da će jednako snažan stav pokazati i Alijansa, a to je stav i međunarodne zajednice i EU. Slovačka će iskoristiti svoje instrumente u OEBS za rešavanje ovog pitanja," rekao je Pelegrini.\nSlovački premijer je kazao da Priština mora da dobije jasan signal da, ako bude povlačila korake protiv međunarodnog prava i ako bude narušavala mir i stabilnost u regionu, ne može da računa da će biti poštovan partner u Evropi.\nPrema njegovim rečima, neophodno je da pozovemo Prištinu da se povuče od ovih jednostranih i pre svega neustavnih koraka.\n"Niko ne bi želeo da Srbija bude primorana da svojom vojskom brani ugroženo stanovništvo na Kosovu. Žao mi je što trenutno izgleda da Priština nema interes za mirno rešenje i što, i u pogledu politike, vidimo težnju napetosti i dalje eskalacije", zaključio je Pelegrini.\n"Srpski narod zahvalan Slovačkoj"\nBrnabićeva je rekla da je Pelegrinija upoznala sa teškom situacijom u kojoj se Srbija nalazi, o "teškom novembru", taksama koje je uvela Priština i ogromnoj zabrinutosti Beograda zbog najava o formiranju takozvane vojske.\n"To smatramo najvećom i najdirektnijom pretnjom miru i stabilnosti u regionu. To nisu evropske vrednosti. Mi želimo u EU, to je mesto gde treba da bude ceo Balkan, i opredeljeni smo za dijalog", istakla je Brnabićeva.\nZamolila je, kako kaže, Slovačku da utiču u EU da se vratimo dijalogu a ne da podižemo barijere.\n"Zahvalni smo i na stavu o tzv vojsci", dodala je premijerka.\nBrnabićeva je podsetila da je Slovačka jedna od pet članica EU koja ne priznaje nezavisnost Kosova i da je EU zahvaljujući tome statusno neutralna.\n"To onda praktično tera Prištinu da sedne za sto i da ima podsticaj da napravi dogovor sa Beogradom kako bi svi u regionu imali drugačiju budućnost", rekla je premijerka.\nBrnabićeva ističe da ne može da razume poziciju Prištine, da se Srbima u 21. Veku zabranjuje štampa na maternjem jeziku.\n"Idu praznici a mi ne znamo da li će Srbi imati grejanje ili lekove i umesto da govorimo o budućnosti, inovacijama, da govorimo o oružju i vojsci. To je za Srbiju neprihvatljivo. Molim sve u Evropi da se vratimo razgovorima i dijalogu. Srbija ima najveci interes za regionalnu stabilnost", rekla je premijerka.\nKako je istakla, Srbiju i Slovačku spaja i to što Slovačka poštuje međunarodno pravo i pravdu i ne prihvata jednostrano proglašenu nezavisnost Kosova i po tom pitanju ima principijelni stav.\n"Prenela sam Pelegriniju zahvalnost srpskog naroda. To nećemo zaboraviti, taj postojan stav. To što nam ovako pomažete omogućava nam da imamo dijalog o mogućoj dugoročnoj normalizaciji odnosa sa Prištinom", rekla je premijerka Srbije.\nSlovačka i Srbija bez otvorenih pitanja\nSrbiju i Slovačku vežu duboki istorijski i međuljudski odnosi, među nama nema otvorenih pitanja i radujemo se intenzivnijoj saradnji, poručio je danas slovački premijer Peter Pelegrini.\n"Srbija spada među naše najznačajnije partnere na Zapadnom Balkanu. Naša robna razmena u poslednjih pet godina je ostvarila rast od 15 odsto. Imamo veliki potencijal", rekao je Pelegrinin na zajedničkoj konferenciji za novinare sa premijerkom Srbije Anom Brnabić.\nDodao je da je jedna od važnih tema bila i saradnja kada je reč o rešenjima za e-upravu i u oblasti finansija.\nPrema njegovim rečima, Slovačka i dalje intenzivno podržava integracije Srbije i smatra da Unija treba da bude ambicioznija i jasnija što se tiče perspektive ulaska u EU, jer inače može doći do usporavanja postojecih procesa.\nZahvalio se premijerki na razumevanju za regulisanje starog duga i izrazio nadu da će Sporazum o tome biti potpisan početkom 2019. Slovačka, kako je rekao, preferira opciju da deo duga bude otpisan, a deo jednokratno isplaćen.\nRazgovarali su, kako je naveo, i o nekoliko stotina srpskih državljana koji su preko stranih agencija za zapošljavanje radili u Slovačkoj, a nisu im bile isplaćene plate.\n"Slovačka smatra Srbiju za stub stabilnosti u regionu i želim da vas uverim da ćete uvek uživati podršku Bratislave na putu ka EU", zaključio je Pelegrini.\nPredsednica Vlade Srbije je uzvratila rečima da se u Slovačkoj oseća kao među prijateljima.\nNavodeći šta sve spaja dve zemlje, ona je posebno istakla značaj slovačke nacionalne manjine u Srbiju, velike i dobro organizovane.\n"Oni doprinose jačini Srbije, našem bogatstvu, saradnji dve zemlje. Zahvaljujem se što je Slovačka uvek naglašavala da je položaj slovačke manjine u Srbiji dobar, što nije uvek slučaj. To je iskren i fer odnos i mi to cenimo", rekla je Brnabićeva.\nJedna od stvari koja posebno povezuje dve zemlje je i insistiranje Slovačke da se proširenje drži na agendi EU i podrška Srbiji i Zapadnom Balkanu po tom pitanju.\nO tome koliko Slovačka podržava Srbiju na tom planu najbolje govori to da su tokom predsedavanja Slovačke EU 2016. otvorena četiri poglavlja.\nGojković: Četvrtfinale cilj, sve preko – odličan rezultat\nPešića će saslušati u tužilaštvu: Profesor da objasni praksu kolega


Press Online :: Hronika :: KOPAČ GROBOVA ZAMALO SE OBESIO / print=true\n28. 02. 2007. - Autor: (G. P.)\nKOPAČ GROBOVA ZAMALO SE OBESIO\nMilašin V. iz Preljine kod Čačka, koji se sumnjiči da je sa suprugom skrnavio grobove, pokušao da se obesi u zatvoru\nOskrnavljeni grobovi... „Ručni rad“ Milašina V.\nMilašin V. iz Preljine kod Čačka, koji se sumnjiči da je zajedno sa suprugom tokom noći skrnavio grobove, pokušao je juče ujutru da se obesi u Okružnom zatvoru u Čačku.\nMilašin je u zatvoru izdržavao više prekršajnih kazni, a juče je trebalo da bude saslušan u istrazi povodom skrnavljenja groblja i krađe u crkvi.Istražni sudija Okružnog suda u Čačku Miloš Pavlović rekao je da je Milašin pokušao da se ubije u zatvorskom toaletu, četiri sata iza ponoći, tako što je napravio omču od čaršava i vezao je za cev od grejanja na visini od dva metra.- Međutim, njegov cimer iz ćelije čuo je krkljanje i skinuo ga sa vešala - izjavio je sudija Pavlović.\nUz pomoć čuvara Mijata Minića i Miloja Starčevića, Milašin V. je reanimacijom održavan u životu, dok nije prebačen na odeljenje intenzivne nege čačanske bolnice.\nKako saznajemo, njegovo stanje je stabilno.Policija je početkom nedelje protiv Milašina i njegove supruge Nade V. podnela krivične prijave zbog sumnje da su na Zadušnice kopali rupe na grobovima. Supružnici su, prema prijavi, u selima Leušići i Družetići u posleponoćnim satima kopali rupe na sredini grobnih mesta.\nZasad se ne zna da li je nešto u njih zakopano, i to će naknadno biti provereno.Bračni par se tereti i da je 28. januara opljačkao crkvu brvnaru iz 18. veka, koja se nalazi u okviru seoskog groblja u Pranjanima.


Istanbul: Policija ispituje napadača na noćni klub\nM. D. 17. januara 2017. 08:27\nTurska policija počela je danas da ispituje uhapšenog osumnjičenog ekstremistu Islamske države koji je optužen da je ubio 39 ljudi u napadu u Novogodišnjoj noći na noćni klub „Reina“ u Istanbulu, javljaju turski mediji.\nNapadač, koji je, kako mediji navode, identifikovan kao uzbekistanski državljanin Abdulgadir Mašaripov, uhapšen je u ponedeljak uveče u luksuznom stambenom kompleksu u istanbulskoj četvrti Esenjurt, u zajedničkoj operaciji turske obaveštajne službe i gradske policije.\nKada je uhapšen, bio je zajedno sa četvorogodišnjem sinom, u kući svog prijatelja iz Kirgizije.\nTurska državna agencija Anadolija prenela je da je tokom racije uhapšen i muškarac iz Kirgizije i tri žene – iz Somalije, Senegala i Egipta – dok je četvorogodišnji sin glavnog osumnjičenog stavljen pod privremeno starateljstvo.\nPrivatna turska televizija NTV navodi da je policija danas počela da ispituje Mašaripova i još četiri osumnjičene osobe u sedištu policije u Istanbulu, a planirano je da istanbulski guverner i šef policije kasnije danas daju izjave s tim u vezi, prenosi AP.\nPrvi detalji o napadaču koji je odrubio glavu francuskom nastavniku\nAnadolija navodi i da je policija izvela racije u stanovima članova osumnjičene uzbekistanke ćelije Islamske države u pet istanbulskih četvrti, pri čemu je privela nekoliko osoba.\nMinistar spoljnih poslova Turske Mevlut Čavušoglu zahvalio je putem Tvitera „u ime nacije“ policiji i ministru unutrašnjih poslova Sulejmanu Sojluu za hapšenje, prenosi AFP.\nI zamenik premijer Numan Kurtulmuš, koji je i portparol turske vlade, putem iste društvene mreže čestitao je policiji na hapšenju.\n„Naš rat protiv terora i sila koje stoje iza njega nastaviće se do kraja“, poručio je on, navodi Rojters.\nVlasti su uspostavile snage od 1.000 ljudi sa zadatkom da uhapse napadača, napominje turska agencija.\nNa fotografijama sa racije, koje su mnogi turski mediji objavili, vidi se iscrpljen crnokosi muškarac orvavljenog lica u sivoj, krvavoj košulji, koga policajac drži oko vrata, a NTV navodi da se on opirao hapšenju.\nNTV je prenela i da je policija pre četiri ili pet dana ustanovila gde se napadač nalazi, ali da je odložila operaciju hapšenja jer su posmatrali njegovo kretanje i kontakte.\n„Dejli sabah“ navodi da je policija u nedelju locirala kuću u istanbulskom predgrađu Silivri, koje je Mašaripov koristio, i tamo pronašla 150.000 dolara, koji su bili njemu namenjeni, ali da on, zbog intenzivne policijske potrage, nije uspeo dođe tamo i uzme novac.\nEtipija razljućena Trampovom izjavom brani na Nilu\nTajland: Novi antivladini protesti uoči zasedanja parlamenta\nPariz osudjuje tursku volju da podstakne mržnju prema…\nN. Karabah: Novi sukobi i nove optužbe zaraćenih strana\nLevis:Britanija i EU imaju dobre šanse da postignu dogovor


Ministar spoljnih poslova Rusije govoreći za rusku državnu televiziju nagovestio da će njegova vlada, ukoliko to bude neophodno, preduzeti čvrstu akciju da pokrene taj proces...\nRusija je izrazila podršku izborima u Siriji i smatra da je spremna da pomogne pobunjenicima Slobodne sirijske armije koju podržavaju zapadne zemlje.\nMinistar spoljnih poslova Rusije Sergej Lavrov poručio je da Moskva želi da se Sirija pripremi za parlamentarne i predsedničke izbore, a nagovestio je i da će njegova vlada, ukoliko to bude neophodno, preduzeti čvrstu akciju da pokrene taj proces.\nLavrov je - govoreći za rusku državnu televizijiu - istakao da Kremlj intenzivira svoje napore da “pretoči svoj povećan uticaj na Damask u politički dogovor”, ali nije naveo detalje o tome kako može da dođe do tranzicije od višegodišnjeg građanskog rata sa ogromnim brojem žrtava i raseljenih civila, do političkog rešenja.\nU potpunoj suprotnosti sa ranijim stavovima Moskve u vezi sa političkom situacijom u Siriji, komentari ruskog šefa diplomatije deluju kao signal da Kremlj specifično poziva na političku obnovu u ratom razorenoj zemlji.\nLavrov je kritikovao politiku SAD da ne žele da koordinišu svoju antiterorističku kampanju sa Rusijom i odbacio optužbe zapadnih zemalja da su u ruskim vazdušnim napadima u Siriji podjednako kao i ekstremisti Islamske države, gađani pobunjenici koji se bore protiv predsednika Asada, a koje zapadna koalicija podržava.\nRusko ministarstvo spoljnih poslova saopštilo je da je Lavrov danas telefonom razgovarao sa američkim državnim sekretarom Džonom Kerijem o mogućnosti da se organizuju razgovori između sirijske vlade i opozicije, ali Stejt Department još nije izdao saopštenje tim povodom.\nReagujući na izjavu Lavrova, borci Slobodne sirisjke armije poručili su da Rusija najpre mora da prestane da ih bombarduje, pre nego što počne da priča o tome kako želi da im pomogne.\nRazgovori SAD i Rusije o Siriji


U Beogradu eksplodirao terenac u pokretu, ima povrijeđenih – Prva.ba\nNa Novom Beogradu eksplodirao je džip, a dvije osobe su povrijeđene, rekao je načelnik Policijske uprave za Beograd Milan Stanić.\nStanić je naveo da eksplodiralo vozilo marke “MBW X5” u pokretu u Ulici Omladinskih brigada u Novom Beogradu.\nOn je naveo da je do eksplozije došlo oko 12.15 sati, saopšteno je iz MUP Srbije.\nPrema njegovim riječima, policija je na terenu i u toku je uviđaj.\n“Policijski službenici preduzimaju sve mere i radnje u cilju pronalaska izvršioca ovog krivičnog djela”, istakao je Stanić.


У току реконструкција Улице Вуколе Дабића – Grad Užice\nOd ponedeljka 04. juna JKP Gradska toplana je otpočela radove na rekonstrukciji toplovoda u Ulici Vukole Dabića od raskrsnice sa Obilićevom ka Omladinskoj. Rekonstrukcija se izvodi u dve faze: do raskrsnice sa Petra Ćelovića i od raskrsnice sa Petra Ćelovića do objekta na broju 21 pre hotela Zlatibor. Za vreme izvođenja radova Ulica Vukole Dabića je zatvorena za saobraćaj motornih vozila takođe po fazama.\nRadovi na rekonstrukciji Ulice Vukole Dabića\nDirektor JP „Gradska toplana“ Zoran Šibalić je rekao da je planom i programom za 2018. godinu predviđeno 55 miliona dinara investicija u koje ulazi remont kotlova u bloku Zlatibor i Lipa kao i zamena toplovoda u dužini od 1200m. „Jedna od deonica predviđenih planom za rekonstrukciju je i u Ulici Vukole Dabića gde menjamo oko 300m toplovoda, a nakon toga radićemo na kotlarnici u Jug Bogdanovoj ulici čije je zatvaranje u planu, zbog nemogućnosti konverzije na gas, zatim prelazimo na izgradnju toplovoda u Sevojnu u dužini od oko 450m i konverziju kotlarnice na Rosuljama gde je pri kraju građevinski deo radova, preostaje još mašinski deo“- rekao je Šibalić.\nRadovi na zameni toplovoda u Ulici Vukole Dabića\n„Nakon završetka radova na toplovodu, JKP Niskogradnja pristupiće rekonstrukciji kolovoza, u dužini oko 200m. Uz kompletnu zamenu asfaltnog zastora u ulici, postavljanje novih ivičnjaka i sređivanje trotoara zbog učestalih problema sa kišnom kanalizacijom u ovoj ulici radiće se i dodatni slivnici i šahte“, rekao je Nikola Maksimović direktor JP „Užice razvoj“ i dodao da je u sklopu rekonstrukcije planirana i zamena postojećeg potpornog zida na koji se ulica naslanja, kao i zamena horizontalne i vertikalne saobraćajne signalizacije.\nVrednost građevinskog dela radova je oko 3 miliona dinara a predviđeni rok za završetak svih poslova je pedeset dana.


TRAGEDIJA NA SMEDEREVSKOM PUTU Sudar policijskog vozila i kamiona, stradao policajac - Grocka Info\nNaslovna Crna hronika TRAGEDIJA NA SMEDEREVSKOM PUTU Sudar policijskog vozila i kamiona, stradao policajac\nTRAGEDIJA NA SMEDEREVSKOM PUTU Sudar policijskog vozila i kamiona, stradao policajac\nJedna osoba je izgubila život u stravičnom udesu koji se oko 5.30 dogodio na Smederevskom putu, u blizini Grocke.\n– Naše ekipe su izašle na teren i mogle da konstatuju smrt jedne osobe, dok su još dve kao teško povređene prevezene u Urgentni centar i trenutno su na odeljenju reanimacije – rečeno je iz Hitne pomoći Grocka.\nVozilo i kamion za razvoz hleba. Kako saznajemo, policijski auto se kretao iz pravca Beograda, a prema nepotvrđenim informacijama u pitanju je bila policijska potera, a policajci su bili u civilu.\n– Policajci su jurili neke lopove, međutim pošto je kolovoz bio klizav, izgubili su kontrolu nad vozilom – prepričavaju užasan događaj meštani opštine Grocka.\nPrema nepotvrđenim informacijama, osobe koje su policajci jurili pa stradali, uhapšene su u Smederevu, piše Alo.rs.\nFoto: Grocka info / RAS Srbija\nNedugo zatim, desila se još jedna saobraćajna nesreća nedaleko od mesta prve, međutim po rečima Hitne pomoći Grocka, u njoj nije nije bilo težih telesnih povreda.\nU drugom udesu, koji se desio nedaleko od mesta prvog, jedna osoba je povređena. Povređeni su prevezeni u Urgentni centar.\nU pružanju pomoći učestvovale su vatrogasne ekipe i tri vozila hitne pomoći.\nSaobraćaj na putu Beograd-Smederevo kod Grocke sada je normalizovan, saopštili su “Putevi Srbije”. Saobraćaj je na toj deonici puta bio zatvoren više od dva sata, međutim na kolovozu više nema ni jednog traga nesreće, i put je otvoren za saobraćaj.\nKako navodi RTS, uviđaj je završen i očekuje se da saobraćaj bude uskoro buce obnovljen.\nPrethodni tekstAKCIJA HAPŠENJA Privedeno pet osoba zbog posedovanja droge\nSledeći tekstUŽAS NA SMEDEREVSKOM PUTU KOD GROCKE: Policajac Stojadinović poginuo tokom potere (FOTO)\nGročanski vocari:Voće krenulo, a od navodnjavanja jos uvek nista!\nPOGLEDAJTE: Kako je izgledala naša estrada na početku karijere FOTO


Evo kako da postanete najtraženiji kadar u Srbiji, a da ne završite faks\nEvo kako da postanete najtraženiji kadar u Srbiji, a da ne završite faks\tFoto: 24sata.rs\nDolazak "ajfona" u Srbiju otvara tržište za brži razvoj nove hit profesije - iOS programera, koji prave aplikacije za Eplove mobilne telefone. Njihova prosečna mesečna zarada je 1.000 evra, a oni koji savladaju ovu veštinu ne moraju da brinu o zapošljavanju - u svetu vlada nestašica iOS programera, a u Srbiji je situacija kritična.ŠANSA - Pored toga što će početkom novembra na našem tržištu da se nađu Eplovi telefoni, ova kompanija trebalo bi da postavi i lokalnu prodavnicu aplikacija. To znači da će srpski jezik postati zvanični jezik „ap-stora”, što znači da će više ljudi moći da prodaje aplikacije za domaće tržište. Ovim poslom se kod nas trenutno bavi oko 600 ljudi, a koliko je to malo, najbolje pokazuje podatak da ih u Velikoj Britaniji ima 61.000. IOS programer Milan Janković objašnjava da za razvoj aplikacija mogu da se osposobe i početnici u programiranju, ali da bi neko postao stručnjak u ovoj oblasti, mora mnogo da radi na usavršavanju. - Mogućnost dobre zarade otvara prostor za prevare, pa danas može da se nađe gomila oglasa tipa “naučite da pravite aplikacije za dve nedelje”, “Postanite IOS programer za deset dana”. Oni obećavaju polaznicima nerealne stvari, a polaznici u potrazi za brzim zaposlenjem ne razmišljaju mnogo i biraju kurs koji kratko traje i ne košta mnogo - objašnjava on.U organizaciji koja sledeće godine pokreće prvu IOS akademiju, objašnjavaju da je prosečna plata programera oko 1.000 evra, ali da je, kada su u pitanju izlazni scenariji, apsolutno sve moguće. - Programeri mogu da dobiju stalni posao u nekoj od kompanija koje se iz Srbije bave razvojem za iOS platforme, pa do frilensovanja za inostrane klijente i rada na manjim ili većim projektima - kažu u ovoj organizaciji. Takođe, jedan od scenarija je i stvaranje sopstvenih aplikacija i njihovo postavljanje na „ap-stor”. Na taj način mogu od kuće da zarađuju i po nekoliko hiljada dolara mesečno, a ako uspeju da osmisle aplikaciju koja doživi širi uspeh, zarada može biti više nego fantastična. Tako je planetarno popularna igra „Engri brds” zarađivala milion dolara mesečno od oglašavanja u svojoj besplatnoj Android verziji. Počele rezervacije "ajfona" u SrbijiPAKET - MTS i Telenor već uveliko prikupljaju kontakte zainteresovanih za telefone ajfon, a kako kažu njihovi predstavnici, rezervacija uređaja krenula je od 24. oktobra. Telekom Srbija prodavaće „ajfon 6” i „ajfon 6 plus” već od 31. oktobra. Predregistraciju za nove telefone nudi i Telenor. Međutim, cena novih modela „ajfona” još uvek nije poznata. Pored „ajfon 6” i „ajfon 6 plus” modela građanima Srbije biće dostupni i oni starije generacije. To su „ajfon 5S” i „ajfon 5C”.Izvor/ foto: 24sata.rs


Radnici Duvanskog kombinata neće na biro bez otpremnina – Bankar.me\nNovember 30, 2015 BERZA, CRNA GORA, CRNA GORA, PLANETA, SVE VIJESTI Leave a comment\nRadnici Duvanskog kombinata u stečaju ne znaju na koji će način i u kom obimu biti organizovana proizvodnja tokom perioda dislokacije fabrike i izmješganja proizvodnje u novu halu na teritoriji Podgorice, i da li će je uopšte biti, ukoliko tenderska komisija prihvati ponudu kompanije BMJ industries FZ LLC iz Ujedinjenih Arapskih Emirata za privatizaciju, odnosno dokapitalizaciju Novog duvanskog kombinata, kazala je za „Dan” Snežana Vidaković, predsjednica Novog sindikata Duvanskog kombinata u stečaju.Po njenim riječima, sindikat će pokušati da dobije odgovor na koji će način funkcionisati proizvodnja u tom periodu, a nepoznanica je i broj radnika koji će biti uposleni u tom periodu.\n– To je period koji može da potraje, a ukoliko se proizvodnja ne bude vršila paralelno, imaćemo problem u smislu isplate zarada, rekla je Vidakovićeva.\nOna je istakla da sa sindikatom niko nije kontaktirao u smislu socijalnog dijaloga vezanog za broj radnika koji treba da pređu u Novi duvanski, niti bilo čega drugog. Oni očekuju da će im izvrši direktor DKP-a u ostavci Slavoljub Vukašinović ili stečajni upravnik Veselin Raičević predočiti buduće korake.\nU slučaju da radnici ne bu du uposleni, Vidakovićeva je najavila da će sindikat insistirati na isplati otpremnina za njih po uslovima pod kojima su njihove kolege ranije napustile DKP.\n– Niko ne može da ospori isplatu otpremnina za radnike u prosjeku od 12 hiljada, koliko je isplaćivano i našim kolegama, a s obzirom da će DKP biti likvidiran, može se očekivati i da tražimo da svi radnici dobiju otpremnine, rekla je Vidakovićeva.\nKako je dodala, ukoliko se desi da svi radnici ostanu bez posla u periodu izmještanja fabrike, sindikat će u tom slučaju insistirati na isplati otpremnina svim radnicima. Ukoliko bi potencijalni kupac tokom perioda dislokacije fabrike održao proizvodnju u manjem obimu, u tom slučaju će otpremnine tražiti za tehnološke viškove.\n– Bilo bi korektno od potencijalnih investitora ili onih koji su uključeni u privatizaciju Novog duvanskog da pozovu predstavnike radnika i da im ponude model po kom bi taj problem mogao da se prevaziđe. Sigurno je da izmještanje proizvodnje ne mo že odmah da se završi, a automatske mašine koje planiraju da montiraju smanjuju broj potrebnih radnika. Međutim, to niko neće da saopšti. Očekujemo da organizuju sastanak sa radnicima kako bi nam bilo predočeno koje su to mašine, koliko je radnika potrebno po smjeni i šta se od postojećih kapaciteta, odnosno mašina, preuzima, rekla je Vidakovićeva.\nRemont i izmještanje postojećih kapaciteta, kako je navela, trajaće najmanje tri mjeseca.\n– Mi ne znamo da li je planirano da u periodu izmještanja traje proizvodnja, ili će biti pauza, ko će izmirivati obaveze po osnovu zarada, na koji način će to da bude organizovano, koje će kvalifikacije radnika biti potrebne i za koji tip mašina rekla je Vidakovićeva i dodala da treba riješiti i pitanje uplata doprinosa.\nOna je navela da će Sindikag moći da se izjasni o broju radnika koje bi potencijalni investitor preuzeo za rad u Novom duvanskom, a radi se o između 55 i 70 radnika, tek kad budu upoznati sa kapacitetima fabrike i obimom proizvodnje.\n– Ako je to rad u jednoj smjeni, onda je 55 radnika dovoljno, ali ako je to rad u tri smjene, onda je potrebno 150 radnika. Ipak, nemoguće je kalkulisati brojem radnika koji treba da pređu u Novi duvanski bez podataka o planu proizvodnje, istakla je Vidakovićeva.\nPOJMOVIDuvanski kombinat Duvanski kombinat Kleopatra cigarete Duvanski kombinat Podgorica Konzorcijum za Novi duvanski Tender za Novi duvanski\nPrevious Kako je prevareno 70 kupaca stanova u Budvi\nSljedeći Kraljičina plaža: Pozitivna Crna Gora tas na vagi


Pedeset porodica iz regiona besplatno ljetuje u Herceg Novom zahvaljujući kampanji #HercegNoviTeZove\nPedeset porodica iz Srbije, Bosne i Hercegovine, Makedonije, Hrvatske, Mađarske i Crne Gore besplatno će ljetovati u Herceg Novom zahvaljujući kampanji #HercegNoviTeZove.\n-U drugom krugu kampanje izvučeno je 24 srećnih dobitnika, koji će sa svojim porodicama pet dana uživati u Herceg Novom, gradu dobrih domaćina u koji se uvijek vrijedi vraćati-saopšteno je iz Opštine Herceg Novi.\nPrema istim navodima, #HercegNoviTeZove je najmasovnija akcija ovog tipa ikada organizovana u ovom gradu, i to u saradnji sa brojnim hotelijerima i izdavaocima privatnog smještaja, zahvaljujući kojima će oko 200 osoba biti gosti Herceg Novog. Kvalitet akcije prepoznali su i lokalni ugostitelji, pa će dobitnicima nagrada biti omogućeno 20 odsto popusta za uživanje u specijalitetima u više restorana.\n-Herceg Novi spremno dočekuje ovu turističku sezonu. Iskoristili smo vrijeme između dva ljeta da „osvježimo“ gradsko šetalište, puteve i stepeništa. U Herceg Novom vas čekaju poznate plaže, kultna mjesta, festivali, koncerti i dobar provod. Dođite da ljetujete u najljepšem grad na Jadranu jer Herceg Novi vas zove-poručio je budućim gostima potpredsjednik Opštine Miloš Konjević.\n-”HercegNoviTeZove asocira na dobru energiju, prijatelje, ljetovanje, pozitivne vibracije i to su prepoznali ljudi u cijeloj državi, regionu i šire-kazala je PR kampanje Marija Krivokapić.\nOna je nagovijestila je da će kampanja #HercegNoviTeZove različitim aktivnostima i akcijama privlačiti pažnju tokom cijelog ljeta, dodajući da je akcija pokrenuta u momentu kada je Crna Gora proglašena za ”covid free” destinaciju, ali da sve vrijeme postoji svijest o riziku, s obzirom na neizvjesnu situaciju u zemljama koje su glavno emitivno tržište.\n-Sigurno je da neće biti dovedena u pitanje reputacija Herceg Novog, kao grada koji je dobar domaćin i uvijek rado dočekuje goste. Ukoliko onaj ko je nagrađen, a zbog mjera za suzbijanje širenja korona virusa ne može da dođe u dogovorenom terminu, komuniciraćemo i naći rješenje. Dakle, svi koji su nagrađeni doći će u Herceg Novi i imaće priliku da osjete gostoprimstvo po kojem smo karakteristični-poručila je Krivokapić.


Ako je novotarija zanimljiva na tržištu, prema iskustvu domaćih naučnika, može povećati prihode firmi i do 60%, prenosi magazin Ekonomist sa nedavno održanog semira o Evropskom patentu u Beogradu. Od priznatih patenata, prema svetskim standardima, između sedam i deset odsto probije se i profitira na komercijalnom tržištu.\n"Čak i kad imaju zanimljive patente, većina individualnih pronalazača ne ume da ih unovči. Malo ko se seti da bi rešenje moglo biti davanje licence nekoj drugoj firmi", izjavila je Branka Totić, direktorka Zavoda za intelektualnu svojinu magazinu Ekonomist. Prema njenim rečima, kako se dalje navodi u Ekonomistu, najviše prijava patenata pristiže od pojedinaca i to iz različitih oblasti: medicine, građevine, čišćenja ventilacionih sistema, uređaja za sprečavanje erozije zemljišta, itd. Patent služi kompaniji ili pojedincu da isključi konkurenciju, koja može kopirati inovaciju i debelo zakinuti idejnog tvorca.\nU Srbiji se veoma malo ulaže u inovacije, a osnovni problem je što se ne investira privatni kapital, već se vlasnici, izbegavajući rizike, pre okreću robi koja brzo donosi profit. Totić je u svojoj izjavi Ekonomistu istakla da ne treba očekivati samo pomoć od države da pokrene projekte već bi trebalo da i investitori prepoznaju šansu u nekim izumima individualnih pronalazača. Kod nas se godišnje odobri oko 150 patenata. Kako se navodi u magazinu Ekonomist, problem naših pronalazača je što većina ima kompleks Nikole Tesle, u želji da pronađu nešto po čemu će biti upamćeni, pritom, ne vodeći računa da su najveće ekonomske koristi dobijene na patentima, izuzev farmacije, koji su predstavljali jednostavna tehnička rešenja i mala poboljšanja postojećeg.\npatenti, pronalazaci, ekonomist\nSrbija je 38. država članica Evropske patentne organizacije, u svetu najvećeg i najuspešnijeg... Više...\nOvim povodom, predsednik Evropskog zavoda za patente u poseti Vladi Republike Srbije. Srbija je 38.... Više...\nSrbija se po inovacijama nalazi na 29. mestu od 34 zemlje, prema najnovijoj listi Evropske unije.... Više...\nq: 19 - t: 0.05547 sec


UBEDLJIVI POBEDNICI PANDEMIJE: Izborili se sa koronom BEZ IKAKVIH restriktivnih mera\nIzvor: SrbijaDanas.com, 23.Maj.2020, 21:06\nBroj zaraženih korona virusom u Japanu pada te se sada smanjio na nekoliko desetina ljudi iako ta zemlja nije imala mere restrikcije kao većina drugih zemalja.\nKako pišu strani mediji, građanima nisu bile nametnute nikakve restrikcije po pitanju kretanja, a poslovi od restorana do frizera ostali su otvoreni. Takođe, nisu razvijane ni aplikacije za praćenje građana.\nU Japanu ne postoji centar za kontrolu i prevenciju bolesti, a u zemlji je testirano tek >> Pročitaj celu vest na sajtu SrbijaDanas.com << 0,2 posto populacije, što je jedna od najmanjih stopa kad je reč o razvijenim zemljama.\nIpak, krivulja se izravnala, a broj umrlih manji je od 1000. U Tokiju, koji je jedno od najgušće naseljenih područja u Japanu, broj novozaraženih je većinom jednocifren.\nStoga je analiza razloga koji su omogućili da Japan pobedi koronavirus ne pridržavajući se mera koje su drugi uveli postala stvar nacionalne debate.\nSvi se slažu oko jednog - nije postojao "srebrni metak", odnosno jedan faktor koji je napravio razliku, piše Blumberg.\n- Samo gledajući broj umrlih, jasno je da je Japan bio uspešan. No ni stručnjaci ne znaju zašto- rekao je Mikihito Tanaka, profesor komunikologije sa Univerziteta Vaseda i član savetničke grupe za koronavirus.\nMediji su objavili listu sa 43 moguća razloga zbog kojih je Japan bio uspešan u borbi protiv koronavirusa, a ona uključuje različite faktore, od kulture nošenja maski i niskog nivoa gojaznosti do relativno rane odluke da se zatvore škole, pa čak i pretpostavke da Japanci prilikom govora zbog karakteristika jezika ispuštaju manje kapljica.\nStručnjaci, takođe su saglasni da odgovor na pitanje odakle uspeh u borbi protiv koronavirusa leži u više različitih faktora. Ipak, mere koje je Japan sproveo mogle bi da posluže kao dugoročna lekcija za zemlje koje se nalaze usred epidemije.\nJedan od važnijih faktora je činjenica da je Japan vrlo brzo počeo s traženjem kontakata, a to je bilo moguće jer u japanskim zdravstvenim centrima više od polovine medicinskih sestara ima iskustva u praćenju zaraza.\nJapan se koncentrisao na traženje takozvanih klastera na pojedinim lokacijama kao što su klubovi i bolnice kako bi locirali zarazu pre nego što izmakne kontroli.\nOsim toga, još jedan događaj pripomogao je da se Japan dobro pripremi za epidemiju. Usidrenje kruzera Diamond Princess u februaru gde se zarazilo stotine ljudi pomoglo je japanskim stručnjacima da vrlo rano dobiju vredne podatke o tome kako se virus širi i shvate da je reč o opasnosti koja se može lako preneti na Japan.\nOsim toga, u Japanu su stručnjaci preuzeli glavnu reč te su uspešno iskomunicirali jednostavnu poruku o tome kako treba izbegavati zatvorena mesta, prenapunjene prostore i bliske kontakte. Smatra se da je to bilo puno uspešnije od sprovođenja potpune fizičke izolacije. Kao još jedan faktor navodi se i razvijena svest o zdravlju koja postoji kod japanskih građana.\nI premda je Japan izbegao najgore scenarije u zdravstvenom smislu, labave mere restrikcije nisu uspele da spase zemlju od negativnih ekonomskih učinaka. U prva tri mjeseca ove godine Japan je pao u recesiju, a ekonomisti predviđaju da će drugi kvartal biti najgori ikad.\nI iako će Japan uskoro ukinuti sve mere, vlasti upozoravaju kako nema povratka na staro I normalno. Osim toga, ako dođe do drugog talasa zaraze, rizik u Japanu koji ima najstarije stanovništvo i dalje ostaje veliki, navodi se u izveštavanju medija.\n- Moramo pretpostaviti da će drugi talas biti mnogo gori te se pripremiti na to - rekao je Jošihito Niki, profesor.\nKako je Japan pobedio koronu?\nIzvor: Danas, 23.Maj.2020\nBroj zaraženih od korona virusa u Japanu pada i smanjio se na nekoliko desetina, iako ta zemlja nije imala mere restrikcije kao većina drugih, piše Blumberg.


četvrtak, 8. jun 2017. 09:52h\nGradski odbor Demokratske stranke Srbije Pančevo izražava zabrinutost povodom načina na koji su organizovani izbori za Skupštinu Mesne zajednice Kotež.\nKako se u saopštenju ove stranke navodi, tokom izbornog dana, na biračkim mestima nisu korišćeni sprej i UV lampa, što je ogroman propust, ne ulazeći u to da li je nameran ili nenameran.\nSamim tim smatramo da je čitav izborni proces doveden u pitanje. Nismo očekivali da će osnovne norme prilikom demokratskih izbora biti grubo narušene i prekršene, navodi se u saopštenju ove partije dostavljenom medijima.\nGradski odbor DSS Pančevo će s posebnom pažnjom pratiti odluke koje će povodom osnovanih prigovora i žalbi da je doveden legalitet izbornog procesa u pitanje doneti Komisija za sprovođenje izbora za mesne zajednice i eventualno potom Upravni sud, zaključuje se u saopštenju.\nMiloš Đurin izabran za potpredsednika Demokratske zajednice mladih Evrope


SNS: Tragikomično da je Vasinu Pajtić simbol multietičnosti – NovostiDana.rs\nSNS: Tragikomično da je Vasinu Pajtić simbol multietičnosti\nNOVI SAD – Srpska napredna stranka smatra da je tragikomično to što funkcioner DS Miroslav Vasin svog predsednika Bojana Pajtića naziva „simbolom multietičnosti“, u momentu kada javno i besramno vređa nacionalne manjine, koje su podržale program Srpske napredne stranke.\n„Nedopustivo je da se iko ko se tako javno izražava kao Bojan Pajtić, poziva na bilo kakve demokratske simbole i postulate. Bojan Pajtić je očigledno pokazao najzad svoje pravo lice, jer je reči multietičnost i demokratija koristio isključivo za marketinške svrhe“, navodi se u saopštenju vojvođanskih naprednjaka.\nSrpska napredna stranka još jednom najoštrije osuđuje govor mržnje Bojana Pajtića, kojim je, kako se navodi, uvredio ne samo naše Slovake, već i sve ostale nacionalne manjine koje godinama žive sa nama i koje s razlogom ne veruju više u destruktivnu politiku DS – a.\n„Jedino što preostaje Bojanu Pajtiću je da se javno izvini Slovacima, umesto što sa svojim funkcionerima pravda ove nedopustive izjave“, ukazala je SNS.\nPredsednik Pokrajinskog odbora DS Miroslav Vasin rekao je ranije danas da je Pajtić „simbol multietničnosti“, a da je „tragikomicno“ da ga napada SNS.\nNa predizbornom skupu u Padini, 23. marta, Pajtić je pojedine Slovake nazvao četnicima, a njihov ulazak u drugu političku opciju perveznim potezom.


Početna / Bilećanka igra atomsku odbojku: Razorna moć Tijane Bošković sravnila Kinu!\n12. Avgusta 2016. 16:06\nPosebno se mora istaći igra srpskog odbojkaškog čuda, Bilećanke Tijane Bošković. Mlada Hercegovka je razorila odbranu Kineksinja. Na krilima nezstavljive Boškovićeve, Srbija je preuzela kontrolu i vođstvo u prvom setu. Od prvih 13 poena Srbije, Tijana Bošković je osvojila čak devet i bila nerešiva enigma za protivnice. Smečovala je, pogađala asove, blokirala… Donela je Srbiji velikih 13:6 posle čega je sve bilo lakše.\nSrpske odbojakšice nastavljaju hod ka četvrtfinalu, što boljoj poziciji u grupi i nadamo se medalji na Igrama u Rio de Žaneiru. Izabranice Zorana Terzića su brzo arhivirale poraz od Amerikanki i danas pregazile favorizovanu Kinu – 3:0 (25:19, 25:19, 25:22)\nNaše devojke su pružile gotovo savršenu partiju protiv svetskih vicešampionki! Nijednog trenutka pobeda nije dolazila pod znak pitanja, u sva tri seta su kontrolisale rezultat, igrale atraktivno i moćno, što je na kraju rezultiralo maksimalnim trijumfom.\nSjajno je igrom dirigovala i Maja Ognjenović, majstorskim kuvanjima je sluđivala Kienskinje, a Brankica Mihajlović je standardno dobro ispratila smečevima i razornim servisima. Milena Rašić je bila tu kada bi zatrebao dobar blok, Silvija Popović je hvatala sve u odbrani… I ostale devojke su sjajno odrađivale zadatke, pa je i Zoran Terzić mogao samo da uživa pored aut-linije u partiji svojih izabranica. Lagano su naše devojke stigle do sedam set lopti, a Tijana Bošković je smečovala drugu za vođstvo u setovima.\nNešto jači otpor je Kina pružila u drugom delu igre, ali je opet bilo kristalno jasno da naša reprezentacija hita ka osvajanju seta. Pri vođstvu od 14:12, Srpkinje su ušle u seriju, stekle nedostižnu prednost od četiri poena i rutinski privele set kraju. Tijana i Brankica su moćnim smečevima uništavale odbranu protivnica i Srbije je drugi set osvojila identičnim rezultatom kao prvi.\nOdlično je krenuo i treći set. Srbija je povela sa 11:6, ali su Kineskinje uspele da se vrate u igru, preokrenu rezultat i čak povedu sa 16:15. Boškovićeva je nezaustavljivim smečom prekinula seriju rivala, a potom blokom odvela Srbiju na vođstvo od 19:16. Kineskinje više nisu uspele da se vrate u igri, Srbija je iskoristila drugu meč loptu i zabeležila treću pobedu u četiri meča grupne faze. Sjajna Tijana Bošković je meč završila sa 23 osvojena poena, a Brankica Mihajlović je upisala 19.\nSledi meč sa Holandijom u poslednjem kolu grupe gde će naše devojke imati šansu da pobedom osvoje drugo mesto u grupi, izbore lakšeg rivala u četvrtfinalu i lakši put ka osvajanju medalje. Srbija ima skor od tri pobede i jednog poraza, Amerikanke imaju tri pobede i meč manje, Kineskinje po dva poraza i pobede, a Holandija dve pobede i poraz. Italija i Portoriko imaju sve poraze i ne nedaju se četvrtfinalu. Pod pretpostavkom da će sjajne Amerikanke osvojiti prvo mesto u grupi, Srpkinjama i druga pozicija uoči četvrtfinala znači mnogo s obzirom da bi tako izbegle Brazilke i Ruskinje pre polufinala.\nOznakeODBOJKA Olimpijske igre SPORT Tijana Bošković


Alfa Plam kotao central 23 antracit peć za grejanje | ePonuda.com\nAlfa Plam kotao central 23 antracit peć za grejanje cene\nEPonuda nije internet prodavnica već Vam omogućava da brzo i lako nađete Alfa Plam kotao central 23 antracit peć za grejanje po najjeftinijoj ceni. Naš cilj je da kupci budu što bolje informisani o ponudi Alfa Plam kotao central 23 antracit peć za grejanje na tržištu Srbije. Vrlo lako nalazite željeni proizvod za kategoriju Peći na čvrsto gorivo cene, ne morate da lutate od sajta do sajta za Alfa Plam Peći na čvrsto gorivo, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Alfa Plam kotao central 23 antracit peć za grejanje sa PRODAVCEM. EPonuda ne može da garantuje potpunu tačnost specifikacije i slika za Alfa Plam kotao central 23 antracit peć za grejanje. Pre kupovine, podatke za Alfa Plam kotao central 23 antracit peć za grejanje proverite na sajtu PROIZVOĐAČA.


Republika / Čanak se razgoropadio, blati Srbe optužujući ih za navodni genocid u Srebrenici\nsreda, 10. 7. 2019.| 17:22\nLider LSV Nenad Čanak saopštio je da će delegacija te stranke i ove godine biti prisutna na komemoraciji u Potočarima, opština Srebrenica, na obeležavanju 24. godišnjice od zločina koji su, kako kaže, počinile snage Vojske Republike Srpske u tom gradu.\nČanak smatra da ignorisanje najvećeg masovnog zločina na tlu Evrope posle završetka Drugog svetskog rata i od vlasti i od većine opozicionih stranaka u Srbiji, govori o tome da je suština politike u Srbiji -kontinuitet nacionalističkog i velikosrpskog koncepta iz devedesetih godina 20. veka, što najviše šteti Srbiji i njenim građanima.\nPredsednik LSV-a kaže i da ta stranka neće odustati od zalaganja da se, kako kažu, -negiranje genocida tretira kao krivično delo, jer će se u suprotnom nastaviti ne samo sa vređanjem žrtava ratova na jugoslovenskom prostoru, već i sa stvaranjem pretpostavki za ugrožavanje mira i regionalne stabilnosti na Balkanu-.\nSmatra i da Srbija mora da prizna da je u Srebrenici počinjen genocid, pre svega zbog toga što je to jedan od, kako kaže, najvažnijih prvih koraka na putu ozdravljenja društva od nacionalističkog ludila koje ga temeljno razara već više od 30 godina, a i zbog toga što je to jedan od osnovnih preduslova za pristupanje Evropskoj uniji.\n- Zbog toga će LSV nastaviti da insistira da se 11. jul i u Srbiji proglasi Danom sećanja na genocid u Srebrenici - navodi u saopštenju lider LSV Nenad Čanak.\nŠešelj zagovara uvođenje novog krivičnog dela: Svakome ko kaže da je u Srebrenici bio genocid - doživotna robija!\nČeda i Čanak stali na stranu Šiptara\nSrbija Genocid Nenad Čanak LSV Srebrenica\nČanak rekao svoje: Vlast se menja na izborima, ne protestima\nČanak opet o lideru Dveri: Ne zanima nas da Vučića menjamo Obradovićem


Ministri Đorđević i Topilin obišli Centar za smeštaj i dnevni boravak dece i omladine ometene u razvoju | Ministarstvo za rad, zapošljavanje, boračka i socijalna pitanja\nMinistri Đorđević i Topilin obišli Centar za smeštaj i dnevni boravak dece i omladine ometene u razvoju\nUtorak, 21 Novembar 2017 |\nMinistar za rad, zapošljavanje, boračka i socijalna pitanja Zoran Đorđević i ministar rada i socijalne zaštite Ruske Federacije Maksim Anatoljevič Topilin obišli su Centar za smeštaj i dnevni boravak dece i omladine ometene u razvoju - Dnevni boravak „Šekspirova“.\nMinistar Đorđević zahvalio je ruskom ministru Topilinu na dolasku kao i na podršci Ruske Federacije i naglasio da će da Republika Srbija negovati i unapređivati dobre odnose sa Rusijom i u budućnosti, dok je ministar rada i socijalne zaštite Ruske Federacije Maksim Topilin izjavio da će moći u Rusiju da ponese mnogo novog znanja koje je stekao obilazeći ovaj centar.\nĐorđević je ukazao i na važnost Sporazuma o socijalnoj zaštiti, čije potpisivanje je planirano do kraja tekuće godine, imajući u vidu značajan broj naših državljana koji su radno angažovani u Ruskoj Federaciji i dodao da potpisivanjem ovog sporazuma svi naši državljani koji odlaze na rad u Rusiju, kao i građani Rusije koji dolaze u Srbiju, mogu da ostvare pravo na penziju.\n„Republika Srbija i Ruska Federacija zaslužuju jedan ovakav Sporazum, jer je neophodno da imaju dobre odnose u svim oblastima. O ovom Sporazumu pregovara se od 2010. godine, a moj tim i ja, sa ruskim kolegama, uspeli smo to da dogovorimo za mesec dana. Imao sam posebnu želju, da kao ministar za rad, zapošljavanje, boračka i socijalna pitanja, posle nekoliko godina neuspelih pregovora, konačno stavim tačku na ovaj sporazum jer je on veoma bitan za obe zemlje“, naglasio je Đorđević i dodao da ruski ministar Topilin nikada ranije nije posetio Beograd i da mu veoma znači što je to učinio baš sada.\nMinistar je razgovarao sa ruskim ministrom i o načinu za poboljšanje demografske slike Republike Srbije, imajući u vidu da se Ruska Federacija uspešno izborila sa istim problemom.\n“Želimo da saznamo kojim merama je Rusija uspela da podigne stopu nataliteta, kako bismo i mi pokušali da to isto učinimo i u našoj zemlji“, rekao je Đorđević.\nMinistar Topilin rekao je da je jedan od glavnih ciljeva njegovog dolaska u Beograd takođe razmatranje potpisivanja pomenutog Sporazuma.\n"Taj Sporazum obuhvatiće rad radnika kako u jednoj tako i u drugoj državi, a to je bitno za dalji razvoj naših ekonomskih veza kako bi ljudi bili zaštićeni u okviru penzionog sistema", rekao je Topilin.\nPrilikom posete ovoj ustanovi ministri su obišli radionice za domaćinstvo, kreativne radionice, grupe korisnika sa Retovim sindromom i grupe odraslih, a direktor centra Petar Jordanov, upoznao ih je sa uslovima, kao i sa problemima i poteškoćama sa kojima se korisnici susreću, a u kojim bi im pomoć bila od izuzetne važnosti.


RTCG - Radio Televizija Crne Gore - Nacionalni javni servis :: Društvo :: Novi Zakon predviđa sistem nagrađivanja\nPRIBILOVIĆ ISTAKLA 25. 06. 2018. 18:04 >> 17:51 0\nNovi Zakon predviđa sistem nagrađivanja\nNovim Zakonom o državnim službenicima i namještenicima, koji će početi da se primjenjuje od 1. jula, predviđene su veće mogućnosti za mobilnost kadrova, skraćivanje internih procedura, a biće uveden i poseban sistem nagrađivanja službenika, saopštila je ministarka javne uprave, Suzana Pribilović.\nOna je, na skupu povodom Međunarodnog dana javne uprave, koji je Ministarstvo javne uprave organizovalo u saradnji sa Kancelarijom Programa Ujedinjenih nacija za razvoj (UNDP) u Crnoj Gori, kazala je da je zadovoljan i motivisan državni službenik nosilac svih procesa i promjena u javnoj upravi.\n“Unaprijedili smo status državnog službenika u novom Zakonu o državnim službenicima i namještenicima, koji sa primjenom počinje od 1. jula. Uveli smo niz novina u pogledu većih mogućnosti za mobilnost kadrova, skraćivanje internih procedura, a poseban naglasak stavili na sistem nagrađivanja službenika”, navela je Pribilović.\nStrategija proširenja na Zapadni Balkan, koju je, kako je podsjetila, Evropska komisija usvojila u febuaru, predstavlja dodatni podstrek za nastavak reforme javne uprave.\n“Svjesni smo da javna uprava budućnosti predstavlja sistem osposobljen da u potpunosti pripremi i uskladi zakonodavni okvir sa standardima Evropske unije (EU). Sve ovo nas vraća da se podsjetimo misije i zadatka javne uprave, a to je da bude moderna, funkcionalna i servisno orjentisana”, ocijenila je Pribilović.\nPrema njenim riječima, prioriteti Ministarstva javne uprave su primjena ZUP-a, mjerenja zadovoljstva građana pruženim uslugama, povećanje broja elektronskih usluga, kao i, kako je navela, uključivanje jedinica lokalnih samouprava na portal e-uprave.\n“Poseban akcenat stavljen je na realizaciju aktivnosti koje se odnose na Plan optimizacije zaposlenih u javnom sektoru i stvaranje uslova za izgradnju One Stop Government-a, čime će se poboljšati operativnost cjelokupne javne uprave i povećati povjerenje građana”, pojasnila je Pribilović.\nTe aktivnosti će, kako je pojasnila, pratiti reorganizacija sistema državne uprave i organizacija sa javnim ovlašćenjima kroz, kako je kazala, donošenje novog Zakona o državnoj upravi, koji je u fazi izrade.\nStalna koordinatorka Sistema UN i stalna predstavnica UNDP u Crnoj Gori, Fiona Mekluni, kazala je da svi državni službenici, građani i mediji moraju da djeluju zajednički u procesu reforme javne uprave, kako bi, kako je pojasnila, izgradili kulturu promjene i rodne ravnopravnosti.